sportsthea: Άλλος ένας..... τελικός για την Α.Ε.Κ. ο αγώνας της Κυριακής με τον Κεραυνό Αγίου Βασιλείου... Όλοι κοντά στην ομάδα μας\nΆλλος ένας..... τελικός για την Α.Ε.Κ. ο αγώνας της Κυριακής με τον Κεραυνό Αγίου Βασιλείου... Όλοι κοντά στην ομάδα μας\nΑ.Ε.Κ. μπορείς.... Αρκεί όλοι να το πιστέψουν\nΜε τελικό μοιάζει ο αγώνας της Κυριακής 25/5 για την Α.Ε. Κεφαλονιάς όπου στο πλαίσιο της 5ης αγωνιστικής του πρωταθλήματος πρωταθλητριών Ενώσεων στο Δ.Α.Κ. Αργοστολίου, στις 3:30 μ.μ. το απόγευμα, φιλοξενεί τον πρωτοπόρο του βαθμολογικού πίνακα Κεραυνό Αγίου βασιλείου.\nΗ ομάδα μας μετά την σπουδαία ισοπαλία στην Αμαλιάδα με τον Αστέρα/Πανόπουλο αλλά και την επίσης ισοπαλία των πρωτοπόρων στην Πάτρα μπήκε για τα καλά σε τροχιά διεκδίκησης της πρωτιάς και της ανόδου στην Γ’ Εθνική.\nΈτσι οι «κιτρινόμαυροι» δεν βλέπουν άλλο αποτέλεσμα στο συγκεκριμένο παιχνίδι εκτός της νίκης για να πάνε την τελευταία αγωνιστική στη γειτονική Ζάκυνθο να τα παίξουν όλα για όλα κάνοντας την πολυπόθητη υπέρβαση.\nΑπό την άλλη ο πρωταθλητής Αχαΐας μόνο εύκολος αντίπαλος δεν μπορεί να χαρακτηριστεί και έρχεται στο νησί μας να διεκδικήσει μια νίκη που θα τον φέρει με το ένα πόδι στην Γ’ Εθνική.\nΕίναι μια αρκετά καλή ομάδα, σίγουρα όμως δεν μπορεί να αποτελέσει φόβητρο σε ένα γήπεδο που η εκπρόσωπος του Κεφαλονίτικου ποδοσφαίρου παραμένει αήττητη. Και εδώ είναι ένα σημείο που πρέπει η ομάδα μας να εκμεταλλευτεί, όπως φυσικά και την παρουσία του κόσμου ο οποίος μέχρι στιγμής είναι κοντά στην ομάδα και βοηθάει σε μεγάλο βαθμό την προσπάθεια τους.\nΣτον πρώτο γύρο η ομάδα της Πάτρας είχε επικρατήσει στην έδρα της με σκορ 3-1.\nΤο πρόβλημα στην ομάδα με τα κίτρινα ακούει στο μεγάλο της επιθετικό όπλο, τον Εμιλιάνο ο οποίος αντιμετωπίζει ένα πρόβλημα τραυματισμού με αποτέλεσμα η παρουσία του και σε αυτό το μεγάλο παιχνίδι για την Α.Ε.Κ. να είναι εξαιρετικά αμφίβολη. Για το αν χρησιμοποιηθεί ή όχι θα αποφασίσει ο Γ. Τόγιας την τελευταία στιγμή.\nΕπιστρέφει στην αρχική ενδεκάδα ο Π. Κουμαριώτης ο οποίος λόγω πανελλήνιων δεν έπαιξε στην Αμαλιάδα.\nΣτην Πατρινή ομάδα θα απουσιάσει σίγουρα ο τραυματίας Γιάννης Παρίσης, ενώ αμφίβολη είναι η συμμετοχή του Χρήστου Νάτση ο οποίος θα είναι μεν στην αποστολή αλλά πολύ δύσκολα θα χρησιμοποιηθεί αφού και αυτός αντιμετωπίζει πρόβλημα τραυματισμού.\nΑντίθετα, όλοι οι άλλοι ποδοσφαιριστές που αντιμετώπιζαν κάποια προβλήματα τραυματισμών από το ματς κόντρα στον Α.Ο. Λεβάντε, όπως ο Κώστας Καραχάλιος και ο Σωτήρης Μικελάτος, είναι διαθέσιμοι και θα ταξιδέψουν στο Αργοστόλι, όπως και οι παίκτες που θα είναι εκτός 18άδας.\nΗ αποστολή του Κεραυνού θα αναχωρήσει αύριο το πρωί (8.30) από την Πάτρα για την Κυλλήνη και από εκεί για τον Πόρο, όπου θα γευματίσει πριν ταξιδέψει στο Δ.Α.Κ. Αργοστολίου για το ματς.\nΔηλώσεις για το παιχνίδι στο sportsthea έκανε ο πλάγιος αμυντικός των «κιτρινόμαυρων» Κέβιν Χασάι. Ας δούμε τι μας είπε:\n«Πιστεύω το παιχνίδι τις Κυριακής ότι είναι το πιο σημαντικό στη φετινή περίοδο.\nΕίναι ο αγώνας που μπορεί να γράψει ιστορία για το νησί μας. Γνωρίζουμε καλά πλέον τον αντίπαλο μας, τον οποίο σεβόμαστε, αλλά δεν τον φοβόμαστε.\nΠιστεύω ακόμη ότι το συγκεκριμένο παιχνίδι θα κριθεί στις λεπτομέρειες. Εμείς όμως έχουμε το πλεονέκτημα γιατί παίζουμε στην έδρα μας, και με τη βοήθεια του κόσμου που τον χρειαζόμαστε πιο πολύ από ποτέ και βέβαια τον περιμένουμε να έρθει και αυτή την αγωνιστική στο Δ.Α.Κ. Αργοστολίου να γίνει ένα με εμάς. Με όλα αυτά νιώθω σιγουριά να τα καταφέρουμε και στη συνέχεια να πάμε στη Ζάκυνθο για να ολοκληρώσουμε μια ονειρεμένη χρονιά».\nΑ.Ο. ΛΕΒΑΝΤΕΣ - ΑΣΤΕΡΑΣ ΑΜΑ./ΠΑΝΟΠΟΥΛΟ\nΜε νίκη οι Ζακυνθινοί γίνονται το μεγάλο φαβορί για άνοδο\nΣτο άλλο παιχνίδι της 5ης αγωνιστικής του 12ου ομίλου ο 2ος του βαθμολογικού πίνακα Α.Ο. Λεβάντες φιλοξενεί, στις 3:30 μ.μ. το απόγευμα, στο γήπεδο των Αμπελοκήπων τον σχεδόν αδιάφορο και ουραγό Αστέρα Αμαλιάδας/Πανόπουλο, σε έναν αγώνα με τον πρωταθλητή Ζακύνθου να επιδιώκει μόνο νίκη η οποία σε συνδυασμό με καλά νέα από την Κεφαλονιά, να τον φέρει στην κορυφή του βαθμολογικού πίνακα και να τον κάνει φαβορί για την άνοδο στην Γ΄Εθνική.\nΣτο συγκεκριμένο παιχνίδι η ομάδα του Δ. Μουζάκη θέλει να κάνει το 2Χ2 στην έδρα της, διατηρώντας παράλληλα το αήττητο σερί σε αυτή την σειρά!\nΜια νίκη που όπως προαναφέραμε θα την κάνει πρώτο φαβορί για την κατάκτηση της πρωτιάς και την άνοδο στην Γ' Εθνική κατηγορία.\nΑπό την άλλη η ομάδα της Αμαλιάδας, με μαθηματικές μόνο πιθανότητες πλέον, θέλει να κάνει το "θαύμα". Παρά την απογοήτευση όλων στο "βυσσινί" στρατόπεδο, θα ταξιδέψει στο νησί του Σολωμού με στόχο ένα καλό αποτέλεσμα διασκεδάζοντας παράλληλα τα άσχημα μέχρι τώρα αποτέλεσμα που από φαβορί την έφεραν τελευταία στον βαθμολογικό πίνακα μετά από τέσσερις αγώνες!!\nΤην προηγούμενη αγωνιστική οι νησιώτες είχαν αναδειχθεί ισόπαλοι, αν και καλύτεροι, με σκορ 2-2 στην Πάτρα με αντίπαλο τον Κεραυνό Αγίου Βασιλείου, ενώ ο Αστέρας και αυτός αναδείχθηκε ως γνωστόν ισόπαλος στην έδρα του με την Α.Ε.Κ. και σκορ 1-1.\nΔιαιτητής ο κ. Νικ. Ρατσιάτος με βοηθούς τους κ.κ. Α. Καραγεώργο και Α. Νενεκούμη από την Αργολίδα.\nΗ επόμενη 6η αγωνιστική των μπαράζ\nPosted by sportsthea at 22.5.15


Απάντηση στα δουλικά της «Ομάδας των Τεσσάρων»\nΠρώτη καταχώρηση: Πέμπτη, 11 Μαρτίου 2010, 18:10\nΌσο η «μαχητικότητα» των επαγγελματιών συνδικαλιστών στον δημοσιογραφικό κλάδο περιοριζόταν στα πλαίσια της υποκρισίας, ήταν σχεδόν ανεκτή… ενδεχομένως και γραφική. Από την στιγμή όμως που η υποκρισία μεταβάλλεται σε ωμό θράσος, τότε το ζήτημα αρχίζει να καθίσταται σοβαρό.\nΓύρω στο μεσημέρι της Πέμπτης η παράταξη «Συσπείρωση», μία από τις σημαντικότερες στην –φευ! άνευ ακόμη Διοικητικού Συμβουλίου- ΕΣΗΕΑ, εξέδωσε ανακοίνωση, σύμφωνα με την οποία η «zougla.gr» λειτουργεί παρά την απεργία με μόνο στόχο την «απεργοσπασία», όπως επισημαίνουν οι ίδιοι οι «συσπειρωτές». Είναι σε θέση να γνωρίζουν πως το σκεπτικό που ωθεί την ηλεκτρονική εφημερίδα να μην συμμετέχει σε αυτό το απεργιακό θέατρο της ΕΣΗΕΑ είναι ένας και μοναδικός. Η ΕΣΗΕΑ και το Διοικητικό της Συμβούλιο, αλλά και οι δύο σημαντικότερες παρατάξεις σε αυτήν, δεν αναγνωρίζουν τις ηλεκτρονικές εφημερίδες και τα Portals ως Μέσα Ενημέρωσης. Με λίγα λόγια, οι συνάδελφοι δημοσιογράφοι, τεχνικοί και διοικητικοί που εργάζονται στην «zougla.gr» είναι αναγκασμένοι να ασφαλίζονται στο ΙΚΑ και να μην απολαμβάνουν των δικαιωμάτων και των προνομίων, αλλά και των πλεονεκτημάτων που θα συνεπαγόταν η υπαγωγή τους στο καθεστώς που ισχύει για τους εργαζόμενους στα Μέσα Ενημέρωσης.\nΜόλις 24 ώρες πριν την απεργία, ομάδα εργαζομένων στην ηλεκτρονική εφημερίδα είχε την ευκαιρία να «απολαύσει» τον δικαιολογημένο κυνισμό στελεχών της ΕΣΗΕΑ που επισκέφθηκαν τις εγκαταστάσεις της εφημερίδας το «VETO». Εξηγούμεθα. Με την φράση δικαιολογημένος κυνισμός απλά ερμηνεύουμε την ωμή ομολογία που συνίσταται στο εξής: «Δεν θα αναγνωριστούν ποτέ τα PORTALS διότι αυτή είναι επιθυμία των ισχυρών εκδοτών». Μπροστά στους άφωνους συνομιλητές τους τα συνδικαλιστικά στελέχη, που σημειωτέον δεν ανήκουν στις δύο κυρίαρχες ομάδες εντός της ΕΣΗΕΑ, εξήγησαν πως οι ισχυροί εκδότες, δηλαδή η «Ομάδα των Τεσσάρων», η οποία προσφάτως συνήλθε στην έδρα τής δήθεν τάχα «αιρετικής» τής εκδοτικής οικογένειας, κυρίας Μάνιας Τεγοπούλου, αντιδρούν σφόδρα στην αναγνώριση των νέων μορφών ηλεκτρονικής δημοσιογραφίας. Πώς έχετε αντιδράσει μέχρι στιγμής, κύριοι της «συσπειρώσεως»;\nΣύμφωνα με απολύτως έγκυρες πληροφορίες, οι ισχυροί του κλάδου αποφάσισαν την σταδιακή μετάβαση από τις συλλογικές συμβάσεις των δημοσιογράφων σε ιδιωτικά συμφωνητικά, με σκοπό εντός των επομένων ετών οι εργαζόμενοι στα ΜΜΕ να είναι στην πλειοψηφία τους freelancers, δηλαδή απόλυτα ελεγχόμενοι από τις τάσεις της αγοράς. Αν σήμερα ο δημοσιογράφος είναι πια ένας απλός υπάλληλος του Εκδότη, αύριο θα είναι ένας απλός υπάλληλος μιας εταιρείας, πιθανότατα ούτε καν εκδοτικής. Το μοντέλο της λειτουργίας των PORTALS, εκτός δηλαδή της οικογενείας των ΜΜΕ και χωρίς αναγνώριση του δημοσιογραφικού έργου, ταιριάζει γάντι στις επιδιώξεις της «ομάδας των τεσσάρων».\nΜόλις προς δύο εβδομάδων, εις εκ των ισχυροτέρων εκδοτών, ο κ. Σταύρος Ψυχάρης, εξέδωσε ανακοίνωση – επιστολή με την οποία καλούσε τους εργαζόμενους στα Μέσα που διαθέτει να μην απεργήσουν. Χωρίς δικαιολογία, χωρίς επιχείρημα, απλώς με την ισχύ του ιδιοκτήτη. Ουδείς εκ του πολυμελούς Διοικητικού Συμβουλίου της ΕΣΗΕΑ τόλμησε έστω και να του αντισταθεί λεκτικά, δι' επιστολής , έστω δι’ υπομνήματος, έστω μέσω ενός τυπικού τηλεφωνήματος. Η επίμαχη επιστολή είχε κάνει τον γύρο στην δημοσιογραφική πιάτσα. Αποκλείεται να μην υπέπεσε στην καραδοκούσα προσοχή των μελών, οπαδών και ψηφοφόρων της «Συσπείρωσης».\nΕίναι προφανές πως για τους επαγγελματίες του είδους ο μάχιμος συνδικαλισμός έχει δύο μέτρα και δύο σταθμά, ανάλογα με του πού φυσά ο επαγγελματικός πουνέντες. Στην περίπτωση των συνδικαλιστών της «Συσπείρωσης», και παρά την ακατάσχετη αριστερή (ενίοτε δε και αριστερίστικη) φρασεολογία του, την υποκρισία αντικατέστησε το θράσος.\nΑγαπητοί εν τη ΕΣΗΕΑ αδελφοί της «Συσπειρώσεως», θα ήταν ενδεχομένως παραγωγικότερο και συνδικαλιστικά ωφελιμότερο εάν αγνοούσατε τις νέες μορφές ηλεκτρονικής δημοσιογραφίας και περιοριζόσασταν στις ίντριγκες, τις συναλλαγές και τις κόντρες εντός του Διοικητικού Συμβουλίου. Ενδεχομένως, λέμε, οι εργαζόμενοι σε αυτές τις νέες μορφές δημοσιογραφίας να είχαν κερδίσει περισσότερα. Τώρα είναι αργά και για τα δάκρυα και για τις κραυγές, που μόνον εντυπώσεις δημιουργούν στους ψηφοφόρους σας. Όσο για την «zougla.gr», αυτή θα συνεχίσει να λειτουργεί εντός αυτής της κοινωνίας χωρίς φόβο αλλά με πάθος, διεκδικώντας την θέση της στην επόμενη ημέρα της ενημέρωσης. Δυστυχώς μείνατε πίσω, πολύ πίσω, ανταποκρινόμενοι στα κελεύσματα των αφεντικών και καθοδηγητών σας. Εύγε!\nΤελευταία ενημέρωση: Πέμπτη, 11 Μαρτίου 2010, 19:05


Yποψίες ότι δηλητηρίασαν μέλος των Pussy Riot | Η Εφημερίδα των Συντακτών\nΠιοτρ Βερζίλοφ (Pussy Riot)\nΕΥΡΩΠΗ 13.09.2018, 11:02\nΟ ακτιβιστής Πιοτρ Βερζίλοφ νοσηλεύεται σε σοβαρή κατάσταση, σύμφωνα με δηλώσεις συγγενών του στον ιστότοπο Meduza, οι οποίοι εκτιμούν ότι έχει δηλητηριαστεί.\nΌπως μεταδίδει το BBC, το μέλος των Pussy Riot (σ.σ. ένας από τους τέσσερις που εισέβαλαν στο γήπεδο στον τελικό του Παγκοσμίου Κυπέλλου) αρρώστησε έπειτα από ακροαματική διαδικασία σε ρωσικό δικαστήριο με κατηγορούμενη την ακτιβίστρια Βερόνικα Νικούλσινα.\nΗ ακτιβίστρια δήλωσε στον ιστότοπο Meduza ότι ο Βερζίλοφ είπε ότι έχασε την όρασή του και στη συνέχεια την ικανότητα να μιλάει και να περπατάει.\nΟ Πιοτρ Βερζίλοφ είναι παντρεμένος με τη Ναντέζντα Τολοκονίκοβα, επίσης μέλος των Pussy Riot, η οποία καταδικάστηκε το 2012 σε φυλάκιση δύο ετών για παράσταση σε καθεδρικό ναό της Μόσχας.\n«Ο Πιοτρ μπορεί να δηλητηριάστηκε. Βρίσκεται στο τοξικολογικό τμήμα σε πολύ σοβαρή κατάσταση», έγραψε στο twitter η Τολοκονίκοβα.\nΕΥΡΩΠΗ 17.07.2018, 11:17\nΤέσσερα μέλη της ακτιβιστικής φεμινιστικής ομάδας «Pussy Riot» καταδικάστηκαν σε 15ήμερη φυλάκιση από Δικαστήριο της Μόσχας επειδή στο 53ο λεπτό του τελικού του Μουντιάλ εισήλθαν στον αγωνιστικό χώρο του...


Σύλληψη τεσσάρων ατόμων στη Λάρνακα για υπόθεση κατοχής 3,5 περίπου κιλών κάνναβης\nHome / EΠΙΚΑΙΡΟΤΗΤΑ / ΕΓΚΛΗΜΑ / Σύλληψη τεσσάρων ατόμων στη Λάρνακα για υπόθεση...\nΣυνελήφθησαν τέσσερα άτομα στη Λάρνακα ως ύποπτα για υπόθεση κατοχής 3,5 περίπου κιλών κάνναβης.\nΣύμφωνα με την Αστυνομία, γύρω στις 21.30 χθες το βράδυ ύστερα από πληροφορία και παρακολούθηση, μέλη της ΥΚΑΝ Λάρνακας εντόπισαν σε δρόμο της πόλης, μία μοτοσικλέτα η οποία οδηγείτο από νεαρό με συνοδηγό δεύτερο άτομο, να σταματά σε συγκεκριμένο σημείο.\nΣε κάποια στιγμή οι αστυνομικοί αντιλήφθηκαν το ένα από τα δύο πρόσωπα να σκύβει και να παίρνει κάτι από το έδαφος και στη συνέχεια να αναχωρούν από τη σκηνή, με αποτέλεσμα να ανακοπούν για έλεγχο.\nΚατά τη διάρκεια του ελέγχου εντοπίστηκε στην κατοχή τους ποσότητα κάνναβης συνολικού βάρους 3,393 γραμμαρίων. Ακόμα στην κατοχή του οδηγού εντοπίστηκε ύστερα από έλεγχο ποσότητα κάνναβης βάρους 1,7 γραμμαρίων και κοκαϊνη βάρους 1,5 γραμμαρίων.\nΚατά τη διάρκεια της παρακολούθησης, πλησίον της μοτοσικλέτας υπήρχε και ένα αυτοκίνητο το οποίο μόλις αντιλήφθηκε την παρουσία των μελών της ΥΚΑΝ προσπάθησε να διαφύγει. Ωστόσο το όχημα ανακόπηκε και ύστερα από έλεγχο διαπιστώθηκε ότι οδηγείτο από νεαρό άτομο με συνοδηγό δεύτερο πρόσωπο.\nΤα τέσσερα άτομα συνελήφθησαν και τέθηκαν υπό κράτηση και αργότερα σήμερα αναμένεται να παρουσιαστούν ενώπιον του Επαρχιακού Δικαστηρίου Λάρνακας για έκδοση διατάγματος προσωποκράτησης τους.\nΚΑΝΝΑΒΗ ΝΑΡΚΩΤΙΚΑ ΣΥΛΛΗΨΕΙΣ\nΒροχές και καταιγίδες τις επόμενες ημέρες - Χιόνια αναμένονται σε ορεινά και ημιορεινά\nΣυνεχίζονται οι έρευνες για εντοπισμό του 85χρονου Δημήτρη Γρηγορίου που αγνοείται εδώ και 13 μέρες


Dedousi Eleni: Η ψυχολογία της Αντίστασης\nΟ Γιόζεφ Γκαίμπελς (Joseph Goebbels) το Φεβρουάριο του 1942 έγραψε στο ημερολόγιό του ότι «οι κάτοικοι των κατεχόμενων περιοχών είναι βουτηγμένοι στις υλικές έγνοιες. Η πείνα και το κρύο είναι στην ημερήσια διάταξη. Άνθρωποι που η μοίρα τους έχει χτυπήσει τόσο σκληρά, σε γενικές γραμμές δεν κάνουν επαναστάσεις». Η διαπίστωση του Γκαίμπελς μπορεί σε γενικές γραμμές να ήταν σωστή, είχε όμως σαφώς ορισμένη ημερομηνία ισχύος. Πέρα από μια δραστήρια μειοψηφία που ήδη από το καλοκαίρι του 1941 προσπαθούσε να οργανώσει την αντιστασιακή δράση, ολοένα και περισσότεροι κάτοικοι της πόλης ακολουθούσαν το παράδειγμά της ιδιαίτερα από την άνοιξη του 1942 και μετά, όταν δηλαδή οι επιπτώσεις του λιμού άρχισαν να περνούν από το σωματικό στο ψυχολογικό κυρίως επίπεδο. Ο λιμός άφησε πίσω του μια ξεκάθαρη κατάσταση για τη μεγάλη πλειοψηφία των Αθηναίων. Η στρατιωτική κατοχή της χώρας δεν επέβαλε απλά μια ανεπιθύμητη αλλαγή, αλλά απειλούσε άμεσα τη ζωή των κατοίκων της. Δεν ήταν αναγκαίο να στραφείς κατά των Γερμανών ή\nτων Ιταλών για να κινδυνεύσεις. Ακόμη και η υπακοή στην νέα κατάσταση δεν εξασφάλιζε την επιβίωση. Η αίσθηση της περιόδου καταγράφεται ξεκάθαρα στην αφήγηση του δεύτερου Γραμματέα της ΕΠΟΝ Υμηττού, Νίκου Παπαδόπουλου:\n«Ήτανε όλοι ανεξαιρέτως φυλακισμένοι σε μια φυλακή που οι πόρτες ήταν ανοικτές. Επειδή ήξεραν ότι όπου και αν πάνε δεν τους περιμένει τίποτα διαφορετικό από κείνο το ολέθριο το οποίο βιώνουνε μέσα σε αυτήν την φυλακή με τις ανοικτές πόρτες. Είχανε λουμπενοποιηθεί πια, είχαν εξαθλιωθεί. Νομίζω ότι το πρώτο έργο το οποίο κατάφερε να πετύχει η Αντίσταση ήταν να εμψυχώσει τον κόσμο και να τον ξεκολλήσει από αυτή τη μοιρολατρική αποδοχή της μοίρας του η οποία τον οδηγεί στο θάνατο με τον χειρότερο τρόπο. Αυτό μπήκε σιγά - σιγά στη συνείδηση των ανθρώπων». \nΗ πραγματικότητα αυτή έστρεψε σταδιακά τους κατοίκους της Αθήνας προς τη μοναδική ελπίδα που διαφαινόταν στο δυσοίωνο κατοχικό τοπίο. Αυτή η ελπίδα εκφραζόταν από τη δράση των οργανωμένων αντιστασιακών ομάδων που το 1942 είχαν κάνει αισθητή την παρουσία τους στην πρωτεύουσα. Η επιλογή της δράσης από την απραξία οφειλόταν πολλές φορές στη δυνατότητα που παρείχε η Αντίσταση στα μέλη της, να ξεπεράσουν τις ψυχολογικές επιπτώσεις που ασκούσε πάνω τους η τρομοκρατία της πείνας και των δυνάμεων κατοχής:\n«Έτσι πρέπει να νοηθεί ο ψυχολογικός ρόλος της αντίστασης. Η προσωπικότητα διέγραφε ένα μέλλον, ξεφεύγοντας από το δεσποτισμό του αγνώστου και την περίσφιξη του άγχους. Αν στην οπισθοδρόμηση βλέπουμε μια πορεία απώλειας του “ανθρώπινου”, στην αντίσταση αντίθετα πιστοποιούμε μια αντίθετη κίνηση, ένα προοδευτικό “εξανθρωπισμό”. Με την ψυχολογία της\nαντίστασης ξεπερνιότανε η ψυχολογική τυραννία του άγχους κι η ανήκουστη οπισθοδρόμηση της προσωπικότητας από την αδυσώπητη δράση της τρομοκρατίας και της πείνας. Ήταν μια πηγή ανακούφισης, ελπίδας και ανασύνταξης, που επέτρεπε στην ανθιστάμενη προσωπικότητα να αντεπεξέρχεται στη διαλυτική δράση του άγχους [...] Η δυσάρεστη, αγχώδης συναισθηματική τάση ελαττωνότανε όσο μεταμορφωνότανε σε συνειδητοποιημένη δράση». \nΗ παραπάνω ψυχολογική διεργασία κατείχε κεντρικό ρόλο στη συγκρότηση του αντιστασιακού υποκειμένου. Η «ανασύνταξη» της «ανθιστάμενης προσωπικότητας», αφορούσε ακριβώς την υπέρβαση των διαλυτικών συνεπειών που είχε η πείνα και η τρομοκρατία των κατακτητών, με την ανασυγκρότηση του υποκειμένου μέσα από την εμπειρία της αντιστασιακής δράσης. Η αντιστασιακή δράση ως ψυχολογική διέξοδος από τους καταναγκασμούς της στρατιωτικής κατοχής, δημιούργησε ένα νέο πλαίσιο συγκρότησης της υποκειμενικότητας, άμεσα συνδεδεμένο με την πολιτική διάσταση του αντιστασιακού φαινομένου. Η αντιστασιακή εμπειρία οδήγησε σε νέες θεωρήσεις του εαυτού, σε νέες αντιλήψεις σχετικά με το ρόλο και τη θέση του ατόμου στις πολιτικές εξελίξεις, στον τρόπο που το κάθε μέλος της Αντίστασης κατανοούσε τη συμμετοχή του σε αυτή.\nΗ αντίστροφη πλέον κίνηση από την απελπισία στην ελπίδα, ήταν ένα από τα βασικά χαρακτηριστικά της αντιστασιακής δράσης της αθηναϊκής νεολαίας. Όταν πλέον το φάσμα του θανάτου από την πείνα υποχώρησε και οι ψυχολογικές επιπτώσεις επικράτησαν των σωματικών, το δυναμικότερο κομμάτι της κοινωνίας ζήτησε μαζικά διέξοδο στην αντιστασιακή δράση. Η οργανωμένη αντίσταση παρείχε στους νέους της εποχής ένα συγκεκριμένο στόχο στην επίτευξη του οποίου μπορούσαν να εστιάσουν τις προσπάθειές τους. Η έκθεση στους προβλέψιμους κινδύνους της Αντίστασης υποκατέστησε τον αβέβαιο και απρόσμενο κίνδυνο της τρομοκρατίας που ασκούσαν οι δυνάμεις κατοχής. Η δυνατότητα του να ορίζεις τον κίνδυνο που σε απειλεί, η έξοδος από την αδράνεια και την αναμονή, η ένταξη σε μια παράνομη συλλογικότητα, η επαφή με άτομα της ίδιας ηλικιακής ή κοινωνικής ομάδας, αποτέλεσαν μερικούς από τους παράγοντες που προσέδωσαν λυτρωτικό χαρακτήρα στην ψυχολογία των ατόμων που εντάχθηκαν στην Αντίσταση.\nΣτην αφήγηση της επονίτισσας Αναΐδας Τσακιρίδου-Νικηφοράκη, καταγράφεται ίσως το βασικό κίνητρο που ώθησε τους νέους να ενταχθούν στην οργανωμένη αντίσταση: η επιθυμία τους να δράσουν. Η νεαρή επονίτισσα θυμάται τη μεγάλη αγωνία με την οποία περίμενε τη συγκρότηση συνεργείων που αναλάμβαναν την αναγραφή συνθημάτων στο Βύρωνα και το Παγκράτι. Για πολλούς από τους νέους της περιόδου, η αντιστασιακή δράση λειτουργούσε ως αντίβαρο στους ψυχολογικούς και υλικούς περιορισμούς που επέβαλε η στρατιωτική κατοχή, ήταν μια διέξοδος:\n«Εγώ είχα μανία μ’ αυτά τα συνεργεία [...] Με απασχολούσε τι θα κάνουμε το βράδυ. Γιατί με ενδιέφερε πάρα πολύ να δράσουμε, να κάνουμε. Μ’ έτρωγε εμένα […] Εμένα με ενδιέφερε η δράση [...] Εδώ που τα λέμε δεν είχαμε ούτε διασκέδαση, ψυχαγωγία. Τι είχαμε τότε. Φτάνει που πεινούσαμε. Ήταν μια διέξοδος κιόλας. Εμένα τουλάχιστον με γέμιζε αυτό το πράγμα. Ήθελα να φεύγω απ’ το σπίτι μου, να μην είμαι εκεί». \nΑπόσπασμα από το βιβλίο «Η εμπειρία της Κατοχής και της Αντίστασης στην Αθήνα», που κυκλοφορεί από τις εκδόσεις Αλεξάνδρεια. Η εκδήλωση για την παρουσίαση του βιβλίου θα γίνει την Παρασκευή 30 Νοεμβρίου στη Νομική Σχολή του Παν/μίου Αθηνών (αμφιθέατρο Παπαρρηγόπουλου, 1ος όροφος, είσοδος από Σόλωνος)\n Νίκος Παπαδόπουλος, συνέντευξη 6-9-2006.\n Φ. Σκούρας, Α. Χατζηδήμος, Α. Καλούτσης, Γ. Παπαδημητρίου, Η ψυχοπαθολογία, σ. 267.\n Αναΐδα Τσακιρίδου-Νικηφοράκη, συνέντευξη 12-6-2007.


Masterclass δραματουργίας με τη Stefanie Carp / ΣΤΕΓΗ\nMasterclass δραματουργίας με τη Stefanie Carp\n9-10 OKT 2015\nΗ διακεκριμένη Γερμανίδα δραματουργός Stefanie Carp πραγματοποιεί σεμινάριο στο πλαίσιο της παράστασης "6 a.m. How to disappear completely" των blitz.\nφωτογραφία © Ελίνα Γιουνανλή\nΣε αυτό το σεμινάριο, η Stefanie Carp θα μιλήσει για τη δουλειά της σε πρότζεκτ όπου συμμετείχε ως δραματουργός, παρουσιάζοντας έργα από την πολύχρονη συνεργασία της με τον καλλιτέχνη Christoph Marthaler, τον σκηνοθέτη Nicholas Stemann, καθώς και το τελευταίο της πρότζεκτ, το οποίο ακόμη επεξεργάζεται. Σε αυτό το πλαίσιο, θα αναλυθούν σχετικά ζητήματα και δοθούν απαντήσεις σε μια σειρά από ερωτήματα: Πώς αναπτύσσουμε ένα θέμα; Τι απαιτεί η συγγραφή ενός κειμένου για ένα πρότζεκτ και σε τι διαφέρει από ένα θεατρικό κείμενο; Ποια είναι η διαφορά ανάμεσα στην ερμηνεία ενός θεατρικό έργου και ενός πρότζεκτ; Πώς ορίζεται η δραματουργία σε διαφορετικά καλλιτεχνικά πεδία (παραστάσεις δραματοποιημένης λογοτεχνίας, περφόρμανς, μουσικό θέατρο, χορός); Πόσο σημαντικό είναι το κείμενο στο θέατρο; Ποιες είναι οι μελλοντικές προοπτικές του θεάτρου;\nΗ Stefanie Carp γεννήθηκε στο Αμβούργο. Ολοκλήρωσε τις σπουδές της στο Βερολίνο και για περισσότερα από 20 χρόνια εργάζεται ως δραματουργός σε καλλιτεχνικές/θεατρικές ομάδες. Τα τελευταία τέσσερα χρόνια είναι υπεύθυνη του τομέα παραστατικών τεχνών του μουσικού, εικαστικού και θεατρικού διεθνούς φεστιβάλ Festwochen στη Βιέννη.\nΑπευθύνεται σε: Ηθοποιούς, σκηνοθέτες και δραματουργούς\nΚρατήσεις: education@sgt.gr, T. 213 017 8002


Ο Τεννές στον Απόλλωνα - Νέα Κρήτη\nΟ Τεννές στον Απόλλωνα\nΟ Μπάμπης Τεννές είναι ο αντικαταστάτης του Αλέκου Βοσνιάδη στον πάγκο του Απόλλωνα. Ο 62χρονος τεχνικός ετοιμάζεται για την τέταρτη θητεία του στην ομάδα (ήταν τις σεζόν 1996-97, 1998-99 και 2013-14). Ντεμούτο θα κάνει την Κυριακή στο ματς με τον Εργοτέλη.\nΗ ανακοίνωση: «Η ΠΑΕ Απόλλων Σμύρνης ανακοινώνει την πρόσληψη του προπονητή Μπάμπη Τεννέ. Άμεσος συνεργάτης του θα είναι ο παλαίμαχος ποδοσφαιριστής και μέχρι τώρα προπονητής της ομάδας Νέων (Κ-19) του Απόλλωνα, Λευτέρης Βελέντζας.\nΗ ΠΑΕ θεωρεί δεδομένο ότι η εμπειρία του κ. Τεννέ και το γεγονός ότι στο παρελθόν έχει πανηγυρίσει, ως προπονητής, ανόδους ομάδων, θα βοηθήσουν τον Απόλλωνα να υλοποιήσει τους στόχους του.»


Ιδανική απώλεια βάρους st joseph mo - Πρόγραμμα διαχείρισης βάρους harvard πρωτοπορία\nΙδανική απώλεια βάρους st joseph mo. Κι όμως υπάρχουν τροφές πλούσιες σε υγιή λίπη που είναι ωφέλιμες για την υγεία και μπορεί να βοηθήσουν στην απώλεια βάρους. Γνωρίζετε ήδη ότι τα τρόφιμα που είναι πλούσια σε κορεσμένα λίπη. Είναι φτωχή σε θρεπτικά συστατικά και προκαλεί ατονία υπνηλία, κόπωση αναιμία.\nContextual translation of " απώλεια" from Greek into Maltese. Examples translated by humans: telfa waqfien, telf tassmigħ, telf tal piż, telf filpiż telf kostanti. Το καλύτερο πράσινο τσάι για την απώλεια βάρους μάρκα στην ινδία; Πού να αγοράσετε φρούτα garcinia cambogia στις φιλιππίνες. About us We are a science- led global healthcare company with a special purpose: to help people do more feel better live longer.\nΤο καφέ λίπος ενυπάρχει σε ένα μεγάλο ποσοστό των ανθρώπινων οργανισμών και η ενεργοποίηση. Η απώλεια βάρους από την κατανάλωση λιπαρών ψαριών οφείλεται πιθανότατα στη δράση των ω- 3 λιπαρών οξέων στο αίσθημα του κορεσμού και στην οξείδωση του λίπους στους διάφορους ιστούς. Contextual translation of " γαστροτερικη απωλεια" into English. Χ για ένα άτομο 80 κιλών η ιδανική απώλεια βάρους είναι μέχρι 0 8kg την εβδομάδα ενώ για ένα άτομο 60 κιλών 0 6kg την εβδομάδα.\nΑκόμη και αν καταφέρει κάποιος να χάσει το επιθυμητό βάρος, οι στατιστικές έχουν δείξει ότι μέσα σε 1- 2 χρόνια θα ξαναπάρει τα χαμένα κιλά. Το ρόφημα μαϊντανού καταστέλλει την όρεξη και σε συνδυασμό με άσκηση και με δίαιτα μας βοηθάει στην απώλεια βάρους και πόντων στην καταπολέμηση της κυτταρίτιδας και μας χαρίζει μια απαλή λεία και υγιή επιδερμίδα.\nHuman translations with examples: hair loss memory loss, vision loss, weight loss sensory loss. Μειονεκτήματα: Η μεγάλη απώλεια βάρους γίνεται απότομα και τα κιλά επανέρχονται σχεδόν αμέσως.\nΠαρακολουθήστε την εφαρμογή σας χωρίς βάρος\nΦρούτα garcinia intermedia\nΚαψάρετε την ζώνη λίπους στην κοιλιά όπως φαίνεται στην τηλεόραση


Πως να φτιάξεις το δικό σου φυσικό σαμπουάν! | exypnes-idees.gr\nΑρχική DIY Πως να φτιάξεις το δικό σου φυσικό σαμπουάν!\nΤα σαμπουάν είναι από τα πιο επικίνδυνα προϊόντα προσωπικής υγιεινής που χρησιμοποιούμε όλοι μας, λόγω των επικίνδυνων καρκινογόνων ουσιών ουσιών που περιέχουν πολλά από αυτά. Η μόνη λύση όμως για να έχεις ήσυχο το κεφάλι σου είναι να φτιάξεις μόνος σου το δικό σου DIY φυσικό σαμπουάν!\nΥπάρχουν αρκετές ιδέες για τα φυσικά υλικά που μπορείς να χρησιμοποιήσεις και το μόνο σίγουρο είναι ότι το προϊόν που θα φτιάξεις θα είναι εξίσου αποτελεσματικό με τα βιομηχανικά σαμπουάν για τα μαλλιά σου. Στην συνέχεια λοιπόν μπορείς να δεις τον πιο εύκολο, οικονομικό και αποτελεσματικό τρόπο για να φτιάξεις ένα σαμπουάν χωρίς χημικά.\nΦτιάξε μόνος σου φυσικό σαμπουάν με λίγα υλικά!\nΗ διαδικασία για να φτιάξεις το shampoo σου είναι πραγματικά αρκετά απλή! Για να ξεκινήσεις, πάρε ένα κατσαρολάκι και βάλε μέσα 250ml απεσταγμένο νερό. Βάλε το κατσαρολάκι στο μάτι της κουζίνας και άφησε το να πάρει μια βράση.\nΣτην συνέχεια, πρόσθεσε στο νερό δύο κουταλιές της σούπας χαμομήλι ή σε περίπτωση που έχεις φακελάκια, βάλε 3 με 6. Το χαμομήλι έχει καταπραϋντικές ιδιότητες και είναι ιδανικό για την επιδερμίδα μας, αλλά μπορείς αντ’ αυτού να χρησιμοποιήσεις και μέντα ή φασκόμηλο. Μόλις όμως δεις ότι έχει πάρει χρώμα το νερό θα πρέπει να στραγγίσεις το χαμομήλι ή πιο απλά να βγάλεις τα φακελάκια μέσα από την κατσαρόλα.\nΔες επίσης πως να φτιάξεις το δικό σου μαλακτικό ρούχων!\nΈπειτα, πρόσθεσε δύο κουταλιές της σούπας από φυσικό σαπούνι και ανακάτεψε καλά μέχρι να διαλυθεί τελείως και να ομογενοποιηθεί το μείγμα. Το φυσικό σαπούνι ή αλλιώς natural soap, μπορείς να το βρεις στα καταστήματα που εμπορεύονται φυσικά καλλυντικά.\nΚαι κάπως έτσι, το shampoo σου είναι σχεδόν έτοιμο. Το μόνο που μένει να κάνεις είναι να προσθέσεις στο μείγμα μία κουταλιά της σούπας ελαιόλαδο, και αφού ανακατέψεις και πάλι μέχρι να μην ξεχωρίζει κάποιο υλικό, να προσθέσεις 10 με 15 σταγόνες από το αγαπημένο σου αιθέριο έλαιο για να έχουν τα μαλλιά σου μια όμορφη μυρωδιά που θα διαρκεί κάθε φορά που θα λούζεσαι.\nΠροσοχή! Το συγκεκριμένο προϊόν θα πρέπει να το αποθηκεύσεις σε ένα μπουκάλι το οποίο σφραγίζει καλά, ώστε να μην χάσει την υπέροχη μυρωδιά του. Ακόμη καλύτερο αποτέλεσμα θα έχεις αν χρησιμοποιήσεις σαπούνι Καστίλλης. Δες ακόμη πως να φτιάξεις μόνη σου σαπούνι Καστίλλης από ελαιόλαδο!\nΠροηγούμενο άρθρο10 Πολύχρωμα παλιά έπιπλα-γλάστρες για τον κήπο!\nΕπόμενο άρθρο4 Πράγματα που πρέπει να προσέξεις πριν νοικιάσεις σπίτι!


ΕΩΣ ΕΣΧΑΤΟΥ ΤΗΣ ΓΗΣ: Γ. Παΐσιος: Τά φθηνά χαρίσματα και η Διόρθωση τών πλανεμένων\nΓ. Παΐσιος: Τά φθηνά χαρίσματα και η Διόρθωση τών πλανεμένων\nΤά φθηνά χαρίσματα τών πλανεμένων\n- Γέροντα, γιατί οί άνθρωποι καταφεύγουν γιά κάποιο πρόβλημα τους συχνά σέ πλανεμένους;\n- Γιατί ό διάβολος έχει φθηνά τά χαρίσματα καί τά παίρνουν εύκολα. Αυτά πού τούς λένε νά κάνουν, δέν είναι δύσκολα καί τούς αναπαύουν στά πάθη τους. Αντί να μετανοήσουν γιά τις αμαρτίες πού κάνουν ώς άνθρωποι καί νά πάνε σέ έναν πνευματικό νά εξομολογηθούν, βρίσκουν κάτι πλανεμένους, δηλαδή τόν διάβολο, καί ζητούν άπό εκείνον νά τούς λύση τό πρόβλημα τους.\nΎστερα βασανίζονται καί δέν καταλαβαίνουν ότι τούς έχει δέσει ό διάβολος καί τούς κάνει κουμάντο.\n- Καί πώς τούς πιστεύουν, Γέροντα;\n- Είναι ζαλισμένοι οί άνθρωποι. Πόσοι λένε ότι οδηγούν τούς ανθρώπους στόν σωστό δρόμο, ένώ κουβαλούν στόν ώμο τους ένα τσουβάλι καί έχουν κρυμμένο μέσα τόν διάβολο!\nΌ Καλός Θεός όμως δέν τόν αφήνει νά κρυφθή τελείως. Καμμιά φορά βγάζει ό διάβολος κάποιο κέρατο ή τήν ουρά του, τά βλέπουν οί άνθρωποι καί φωνάζουν τρομαγμένοι: ¨Τί είναι αυτό; Κέρατο; Ουρά;³. ¨Όχι, τί λέτε; Μελιτζάνα είναι!³, τούς λένε εκείνοι, γιά νά τούς εξαπατήσουν καί νά παρουσιάσουν διαβολικά πράγματα γιά καλά καί ωφέλιμα.\nΚι εδώ μιά μέρα ήρθε κάποιος μέ μιά συντροφιά πού ήταν πλανεμένος. Είχε μαζί του καμμιά δεκαριά άτομα καί έκανε τόν Γέροντα. Τούς ρωτάω: ¨Ανήκετε σέ καμμιά οργάνωση;³. Δέν απαντούσαν. ¨Σέ κανέναν σύλλογο;³. Δέν απαντούσαν. ¨Έχετε κανέναν πνευματικό;³. Τίποτε. Άρχισαν, έβαζαν μετάνοιες. Τούς έφερε έδώ, γιά νά τούς πλανάη. Νά λέη μετά: ¨πήγαμε καί στόν πατέρα Παΐσιο καί συμφωνεί μαζί μας³! Κατάλαβες; Δέν έπρεπε νά τόν δώ, γιατί τό εκμεταλλεύεται μετά. Φαινόταν ύποπτος εκείνος. Οί οπαδοί του φαίνονταν παρασυρμένοι. Οί καημένοι έπεσαν κάτω, γονατιστοί.\n- Τούς είπα, άλλά ό πονηρός, όταν φεύγουν άπό 'δώ, τούς λέει άλλα. άπό 'δώ-άπό 'κεΐ τούς πάει, καί τούς φέρνει πάλι στόν δρόμο του.\n- Πώς θά προφυλαχθή, Γέροντα, κανείς άπό τούς πλανεμένους;\n- Μένοντας μέσα στήν μάνδρα της Εκκλησίας μας. Βέβαια, άν κάποιος άκολουθήση άπό άγνοια έναν πλανεμένο, δέν θά τόν άφήση ό Θεός. Θά τόν βοηθήση νά καταλάβη τό λάθος του καί νά έπιστρέψη στήν αλήθεια.\n- Γέροντα, τί βοηθάει νά συνέλθη ένας πού έχει πλανεμένες ιδέες;\n- Νά συναισθανθώ τά χάλια του, νά μήν πιστεύει καθόλου στον λογισμό του, νά εξομολογείται στόν πνευματικό όλους τούς λογισμούς του καί νά κάνη υπακοή σέ ό,τι τού λέει ό πνευματικός. Νά ζητά συνέχεια τό έλεος τού Θεού, γιά νά έρθη πάλι ή θεία Χάρις.\nΔηλαδή χρειάζεται νά ταπεινωθή, γιά νά συνέλθη καί νά σωθή. Καί βλέπεις, τά κρίματα, οί βουλές, τού Θεού είναι άβυσσος. Πά πά πά..., ή αγάπη Του δέν έχει όρια! Κάποιος ερχόταν συχνά εκεί στο Καλύβι καί είχε όλο πλανεμένες ιδέες. Τόσα τού έλεγα, τίποτε δέν άκουγε. Όλα τά έπαιρνε ανάποδα. Όταν έβγαινε άπό τό Άγιον Όρος, έκανε κηρύγματα καί έκανε πολύ κακό. Έλεγε ότι έπαιρνε εντολές άπό μένα καί μπέρδευε τούς ανθρώπους. Ακόμη καί κάτι βιβλία πού τού είχα δώσει κάποτε ευλογία, τά παρουσίαζε καί αυτά, γιά νά πιστεύουν οί άνθρωποι ότι μέ συμβουλευόταν. Μιά φορά, ένώ έλεγε\nδιάφορα, γιά μιά στιγμή τόν εγκατέλειψε τελείως ή θεία Χάρις καί άρχισε νά βρίζη πολύ άσχημα τόν Χριστό καί τήν Παναγία, οπότε ό κόσμος προβληματίσθηκε καί σκόρπισε.\nΎστερα τόν πήραν μέ τήν κλούβα καί τόν έκλεισαν στο ψυχιατρείο. Βλέπετε μέχρι πού φθάνει ή αγάπη τού Θεού! Νά άφήνη νά βλασφημήται τό όνομα Του, άρκεϊ νά βοηθηθούν, νά γλυτώσουν τά πλάσματα Του!\n- Γέροντα, άν ένας πλανεμένος καταλάβη τήν πλάνη του καί μετανοιώση, θά μετανοιώσουν καί οί οπαδοί του;\n- Αν έχη πραγματική μετάνοια, πρέπει νά ταπεινωθή καί νά τούς πή ότι έσφαλε καί νά προσπαθήση νά τούς έπαναφέρη στόν σωστό δρόμο. Αν όμως αποκαλυφθούν οί πλάνες κάποιου πλανεμένου καί ό ίδιος παραμένη στήν πλάνη, τότε χρειάζεται νά διαφωτισθούν μέ τρόπο οί οπαδοί του. Επειδή μερικοί πλανεμένοι φθάνουν νά δρουν μέσα στήν Εκκλησία, υπάρχει φόβος, άν οί οπαδοί τους μάθουν ξαφνικά ότι όσα τούς έλεγαν ήταν πλάνες, νά σκανδαλισθούν καί νά ξερριζωθοϋν καί άπό τήν Εκκλησία.\nΑναρτήθηκε από ΙΩΑΝΝΗΣ ΚΥΠΑΡΙΣΣΟΠΟΥΛΟΣ στις 9:00 μ.μ.


ΙΣΤΟΡΙΑ ΤΗΣ ΒΥΖΑΝΤΙΝΗΣ ΑΥΤΟΚΡΑΤΟΡΙΑΣ (ΔΙΤΟΜΟ) (ΣΚΛΗΡΟΔΕΤΗ ΕΚΔΟΣΗ)\nΚωδ. Πολιτείας: 2858-0001\nΙΣΤΟΡΙΑ ΤΗΣ ΒΥΖΑΝΤΙΝΗΣ ΑΥΤΟΚΡΑΤΟΡΙΑΣ (ΔΙΤΟΜΟ-ΣΚΛΗΡΟΔΕΤΗ ΕΚΔΟΣΗ)\nΚωδ. Πολιτείας: 3250-0529\nΤο έργο αυτό του διαπρεπούς Ρώσου ιστορικού και βυζαντινολόγου, που θεωρείται κορυφαίο στο είδος του, βάζει σε τάξη με ακρίβεια μια τόσο πολύπλοκη ιστορική περίοδο, όπως η Βυζαντινή. Αρχίζοντας από την ίδρυση της Κωνσταντινουπόλεως και φθάνοντας έως την πτώση της, ζωντανεύει χίλια χρόνια ιστορίας. Αναλύει την κοινωνική, οικονομική και πνευματική πορεία από την αρχαία εποχή στον νεώτερο κόσμο και δίνει μια διαυγέστερη εικόνα του βυζαντινού βίου και πολιτισμού. Τις ρίζες του νεώτερου ελληνικού έθνους που δεν μπορεί κανένας να αγνοεί. (Από τη...\nΙΣΤΟΡΙΑ ΤΗΣ ΒΥΖΑΝΤΙΝΗΣ ΑΥΤΟΚΡΑΤΟΡΙΑΣ 324-1204\n(ΔΙΤΟΜΟ - ΧΑΡΤΟΔΕΤΗ ΕΚΔΟΣΗ)\nΚωδ. Πολιτείας: 2858-0003\n«Η ΙΣΤΟΡΙΑ της Βυζαντινής Αυτοκρατορίας» έχει σχεδόν τελείως αναθεωρηθεί κατά τα τελευταία τριάντα ή σαράντα χρόνια. Πολύ σπουδαία στοιχεία - σχετικά με διάφορα τμήματα αυτής της ιστορίας - έχουν ανακαλυφθεί, ενώ συγχρόνως έχουν γίνει σημαντικές και λεπτομερείς επιστημονικές εργασίες, οι οποίες μελετούν διαφόρους περιόδους της. Μολαταύτα όμως μας έλειπε μια γενική ιστορία της Βυζαντινής Αυτοκρατορίας, που θα αξιοποιούσε αυτές τις έρευνες και η οποία, τελείως ενημερωμένη για τα πιο σύγχρονα επιστημονικά συμπεράσματα, θε εξέθετε, κατά έναν π...


«Δυνατό και περίπλοκο παιχνίδι» – SportFM 89.5 Μαγνησίας\n«Δυνατό και περίπλοκο παιχνίδι»\nΠρώτη καταχώρηση: Παρασκευή, 26 Φεβρουαρίου 2016, 22:40\nΟ Γκουστάβο Πογέτ μίλησε στην κάμερα της Nova για το ντέρμπι με τον Παναθηναϊκό στο ΟΑΚΑ και τόνισε πρόκειται για ένα ντέρμπι, το οποίο θα είναι δυνατό, ανταγωνιστικό και περίπλοκο.\nΟ Ουρουγουανός ανέφερε αρχικά: «Το σημαντικό είναι ο παίκτης που θα επιλεχθεί να με φέρει σε δύσκολη θέση. Κάθε μέρα μιλάμε στους ποδοσφαιριστές ότι θα πρέπει να είναι έτοιμοι γιατί οποιαδήποτε στιγμή μπορεί να τους χρειαστεί η ομάδα και θα πρέπει να αποδείξουν την αξία τους. Αυτός που θα επιλεχθεί θα είναι μία τεράστια ευκαιρία για να βοηθήσει την ομάδα και να μου φέρει εμένα αγωνιστικά προβλήματα».\nΓια τη διαφορά του ντέρμπι με τον Παναθηναϊκό με εκείνο κόντρα στον Ολυμπιακό, είπε: «Η βασική διαφορά συγκριτικά με το ντέρμπι απέναντι τον Ολυμπιακό, είναι ότι με τον Παναθηναϊκό η μεταξύ μας απόσταση είναι κοντά. Εμείς θα πρέπει να είμαστε έτοιμοι για να μειώσουμε την διαφορά από τον Ολυμπιακό».\nΓια τον Παναθηναϊκό, είπε: «Είναι μία ανταγωνιστική ομάδα. Με μεγάλο ρόστερ, που ανανεώθηκε τώρα τον Ιανουάριο. Υπάρχουν οι τραυματισμοί, υπάρχουν οι τιμωρίες, αλλά νομίζω ότι θα έχουμε τον καλύτερο Παναθηναϊκό απέναντι μας. Πιστεύω θα είναι ένα ντέρμπι. Ένα πολύ δυνατό και περίπλοκο παιχνίδι και θα είναι όμορφο για τον κόσμο που θα το δει».\nΓια τον Αντρέα Στραματσόνι, σχολίασε: «Είναι ένας πολύ καλός προπονητής, που γνωρίζει το ποδόσφαιρο. Έχει πολύ καλό παρελθόν, σε μία μεγάλη ιταλική ομάδα. Τόσο αυτός, όσο και εγώ, τρέχουμε για να βελτιώσουμε τα πράγματα, τόσο στην τακτική όσο και στην τεχνική. Δυστυχώς όμως αυτό χρειάζεται καιρό».\nΤέλος, για το πόσο διαφορετικό θα είναι το παιχνίδι της Κυριακής (28/2) με το αντίστοιχο στα play off: «Σίγουρα θα μας δώσει μία ιδέα για το τι πρόκειται να συμβεί. Θα είναι δύσκολο και σκληρό αυτό που θα συμβεί μέσα στα playoffs. Και οι δύο ομάδες, θα θέλουν να κερδίσουν, όμως το σημαντικό για εμάς θα είναι να πάρουμε τώρα τους τρεις βαθμούς. Θα είναι όμως μία πολύ καλή ημέρα και για τις δύο ομάδες ώστε να δούμε τι θα αντιμετωπίσουμε στα playoffs».\nΤελευταία ενημέρωση: Παρασκευή, 26 Φεβρουαρίου 2016, 22:43\nΠΡΟΗΓΟΥΜΕΝΟ ΑΡΘΡΟ ΕΠΣΘ: Οι ορισμοί των διαιτητών στα πρωταθλήματα ακαδημιών →\nΕΠΟΜΕΝΟ ΑΡΘΡΟ Στον τελικό του Ντουμπάι ο Παγδατής →


Η αποκάλυψη μιας υπόθεσης δωροδοκίας στη Βρετανία, όπου ένας μεγαλοτραπεζίτης κατηγορείται ότι, πλήρωνε τις "συνοδούς πολτελείας" τις οποίες συναντούσε σε ακριβά ξενοδοχεία, με "μαύρο χρήμα", έφερε στο φως τις εργασιακές συνθήκες αυτής της ειδικής κατηγορίας γυναικών.\nΤο προσωπικό ημερολόγιο μιας από αυτές που, κατά δήλωσή της, ονομάζεται, "Νικόλ", έκανε προ καιρού τον γύρο των Λονδρέζικων εφημερίδων, αποκαλύπτοντας άγνωστα μέχρι χθες, μυστικά της δουλειάς.\n«Εχω ραντεβού στις 7 μ.μ. με τον Τόνι, έναν Ουαλό πελάτη, γύρω στα 50, που με συναντά κάθε φορά που έρχεται στο Λονδίνο. Υποθέτω πως είναι παντρεμένος, γιατί φορά βέρα.\nΜου ζήτησε να πάω να τον επισκεφτώ μόνο με τα εσώρουχα κάτω από το παλτό μου. Ωστόσο, εγώ φόρεσα τζιν και από πάνω το παλτό, για να μην αποκαλυφθώ καθώς θα περνάω από το λόμπι του ξενοδοχείου.\nΟ ρεσεψιονίστ δεν μου έδωσε ιδιαίτερη σημασία όταν μπήκα μέσα με δεμένο σφιχτά το παλτό μου. Το έχει δει πολλές φορές στο παρελθόν. Όταν ανεβαίνω πάνω, βγάζω το τζιν και μένω με τα εσώρουχα μέσα από το παλτό, όπως ακριβώς ήθελε ο πελάτης μου.\nΟ Τόνι ανοίγει την πόρτα με "επιθετική" διάθεση. Θέλει να το κάνουμε πάνω στο γραφείο, και στα γρήγορα, γιατί έχει ένα επαγγελματικό δείπνο στο οποίο πρέπει να πάει. Στις 7.30 μ.μ. φεύγω από το ξενοδοχείο με 350 λίρες στην τσέπη και φορώντας το παντελόνι μου.\nΣήμερα βλέπω τον Έντουαρντ, άλλον έναν "κανονικό" πελάτη, που με πληρώνει περισσότερο βασικά, για να περνάω όλο το απόγευμα μαζί του. Είναι ένας αξιαγάπητος άνδρας, στα 60 του, η γυναίκα του οποίου υποφέρει από άνοια και είναι στο σπίτι για θεραπεία.\nΠροφανώς τη θαυμάζει και θα ήθελε να είναι μαζί της, όχι μαζί μου. Αν μπορούσε όμως. Τρώμε σε ένα απομονωμένο εστιατόριο και συνεχώς μού μιλάει για τη γυναίκα του και τα παιδιά του. Μετά πάμε σε ένα δωμάτιο που έχει νοικιάσει και χρησιμοποιεί ένα sex toy πάνω μου.\nΟ Έντουαρντ δεν θέλει ποτέ να τον αγγίζω και κάποιες φορές μάλιστα δεν κάνουμε σεξ -απλώς μιλάμε. Με τον Εντουαρντ περιστασιακά έρχομαι σε οργασμό, ενώ, συνήθως, με 9 στους 10 πελάτες προσποιούμαι. Μετά μου δείχνει φωτογραφίες των παιδιών του. Ούτε εγώ ούτε εκείνος μιλάμε για το ότι είμαι μικρότερη από την κόρη του.\nΣαν σήμερα πριν από έναν χρόνο ξεκίνησα να κάνω αυτή τη δουλειά. Έχω κοιμηθεί με πάνω από 100 διαφορετικούς άντρες αυτό το διάστημα. Αφότου η εταιρεία στην οποία δούλευα ως web designer πτώχευσε, έγινα ελεύθερη επαγγελματίας και δούλευα part time σε ένα μπαρ στο West End, για να βγάζω κάποια έξτρα χρήματα.\nΠάντα υπήρχαν εκεί κοπέλες που πήγαιναν με "κανονικούς" ανθρώπους. Όταν ο ιδιοκτήτης του μπαρ μου είπε ότι υπήρχαν συνοδοί που έβγαζαν έως και 500 λίρες κάνοντας σεξ, έσπειρε τον σπόρο μέσα μου. Ήξερα ότι είμαι όμορφη όπως αυτές οι κοπέλες και όλοι οι άνδρες έδειχναν απολύτως φυσιολογικοί.\nΌσο σκεφτόμουν τα χρήματα, τόσο έμπαινα περισσότερο στον πειρασμό. Έτσι αποφάσισα να το δοκιμάσω μια φορά για να δω πώς θα πάει. Αρχικά, υπέγραψα συμβόλαιο με μια εταιρεία, καθώς νόμιζα ότι έτσι θα ήμουν πιο ασφαλής.\nΜου έδωσαν το όνομα "Νικόλ". Με τον πρώτο μου πελάτη, έναν 30χρονο Ιταλό, ήμουν τρομοκρατημένη, αλλά το σεξ μαζί του ήταν απολύτως φυσιολογικό, τίποτα το πικάντικο. Η μεγαλύτερη έξαψή μου μαζί του, πάντως, ήταν όταν μου έδωσε έναν φάκελο γεμάτο χρήματα.\nΠλέον, οι περισσότεροι πελάτες μου με "κλείνουν" μέσω ίντερνετ. Οι γονείς μου είναι υπερήφανοι για μένα που τα πάω τόσο καλά δουλεύοντας ως ανεξάρτητη web designer και νομίζουν ότι έτσι βγάζω τα λεφτά μου. Με τρομάζει και μόνο η ιδέα ότι μπορούν να μάθουν την αληθινή ζωή μου.\nΛέω συνέχεια στον εαυτό μου ότι πρέπει να τα παρατήσω, αλλά τώρα νοικιάζω ένα διαμέρισμα που λατρεύω. Είναι πολύ δύσκολο να παρατήσεις κάτι που σου φέρνει πολλά λεφτά. Πάντως, έχω σχεδιάσει ένα σάϊτ για άλλες κοπέλες που θέλουν να μπουν σε αυτή τη δουλειά. Δυστυχώς, τα λεφτά είναι ψίχουλα μπροστά σε αυτά που βγάζω ως συνοδός.\nΤα Σαββατοκύριακα είναι ήσυχα, γιατί οι περισσότεροι πελάτες μου είναι με τις οικογένειές τους. Ωστόσο, δέχθηκα μια κλήση για ραντεβού από μια γνωστή διεύθυνση στο Τσέλσι και αναγκάστηκα να αναβάλω τα πλάνα μου για φαγητό.\nΕίναι πολύ ενοχλητικό όταν πρέπει να συναντήσω δύο πλουσιόπαιδα που είναι γύρω στα είκοσι. Όταν φτάνω, είναι άλλη μία συνοδός κυρίων εκεί και ήδη παίρνουν ναρκωτικά και πίνουν. Δεν συμμετέχω στο πάρτι.\nΑυτός μου προσφέρει κι άλλα λεφτά για να κάνουμε σεξ όλοι μαζί, αλλά όταν αρνούμαι χωρίζουμε σε ζευγάρια. Ο "δικός μου" με αναγκάζει να το κάνω μαζί του πολλές φορές. Δεν είναι επικίνδυνος -θα έφευγα αν ένιωθα έτσι- αλλά αλαζονικός και αντιπαθητικός.\nΌταν δεν γουστάρω έναν πελάτη, απλά προσπαθώ να φέρνω άλλες εικόνες στο μυαλό μου. Αρχίζω και σκέφτομαι τι ταινία θα δω μετά.\nΗμέρα ρεπό. Περνάω μία ώρα για αποτρίχωση και τεχνητό μαύρισμα -το μεγαλύτερο μειονέκτημα της δουλειάς. Αφού τελειώνω, φοράω ένα φαρδύ, άνετο παντελόνι. Οι πελάτες μου ίσως να νομίζουν ότι κυκλοφορώ όλη μέρα με σέξι ρούχα, αλλά αυτό είναι μόνο στη φαντασία τους. Έχω μια ντουλάπα γεμάτη με σέξι εσώρουχα, ρούχα και sex toys, αλλά στην πραγματική ζωή φοράω παντελόνια και αθλητικό σουτιέν.\nΑργότερα, συναντώ φίλες μου σε ένα μπαρ. Είμαστε όλες μόνες και αυτές είναι απασχολημένες με το Tinder, αλλά εγώ δεν έχω κάνει κάποιο ραντεβού με άνδρα αφότου ξεκίνησα αυτή τη δουλειά. Είναι πολύ περίπλοκο. Αν συναντούσα τον «εκλεκτό» θα σταματούσα -αλλά αυτό δεν έχει συμβεί ακόμα.\nΠρώτος πελάτης μου είναι ο Χιούγκο, ένας παντρεμένος τραπεζίτης, που θέλει να με φιλάει παντού πριν πάει στο σπίτι του στο Gloucestershire για το Σαββατοκύριακο.\nΟ Χιούγκο, που μου είπε ότι έχει δύο κόρες, λατρεύει τα παιχνίδια με χειροπέδες, να με δένει και να με χτυπάει. Θέλει να παίζω τη σέξι γραμματέα του ενώ μου μιλάει βρόμικα.\nΟ επόμενος, στην άλλη άκρη της πόλης, είναι ο Νικ, που είναι υπέροχος άνθρωπος, αλλά υπερβολικά χοντρός. Πάντα όταν συναντιόμαστε είναι μέσα στην μπανιέρα, που τη γεμίζει με αφρόλουτρο για να κρύβει το πάχος του την ώρα που με κοιτάζει να χαϊδεύομαι. Τουλάχιστον είναι καθαρός, σε αντίθεση με κάποιους πελάτες μου.\nΤέλος, είναι ένα ζευγάρι Αμερικανών που θέλει να κάνουμε τρίο στο ξενοδοχείο τους. Δεν συμμετέχω, αλλά προσποιούμαι. Ενώ οι δυο τους κάνουν σεξ, εγώ είμαι ξαπλωμένη δίπλα τους -νιώθω σαν ξένη σε όλο αυτό. Υποθέτω ότι το αποψινό ήταν δική της φαντασίωση.\nΌταν τελειώνουμε, φαίνονται αμήχανοι και μου ζητούν να φύγω γρήγορα. Τρεις πελάτες σε μια μέρα είναι το πλαφόν μου -αλλά έβγαλα πάνω από 1.000 λίρες.\nΟ Τρεβ θέλει να του κάνω μασάζ με λάδι που να έχει... happy end. Είναι 50άρης, φαλακρός, αλλά με τρίχες περισσότερες από γορίλα σε όλο το υπόλοιπο σώμα του, που κάνει το μασάζ με λάδι πολύ δύσκολο -όχι ότι θέλει να σπαταλάω πολύ χρόνο στην πλάτη του.\nΟ Τρεβ είναι φανταχτερός και φοράει ένα τεράστιο Rolex. Μου μιλάει για την επιχείρησή του στο Έσσεξ που τον έκανε εκατομμυριούχο -οδηγάει ένα Range Rover. Ο Τρεβ ξεκάθαρα απολαμβάνει την ώρα που απλώνει μπροστά μου ένα-ένα τα χαρτονομίσματα των 50 λιρών.\nΜοιάζει σαν μια επιχειρηματική συναλλαγή -και επί της ουσίας είναι. Το να είσαι συνοδός είναι μια δουλειά παροχής υπηρεσιών όπως τόσες άλλες.\nΚάποιες ημέρες είναι καλύτερες από άλλες, κάποιοι άντρες είναι αξιαγάπητοι και κάποιοι όχι τόσο καλοί μαζί μου. Αισθάνομαι σαν πορνοστάρ ή ψυχολόγος, με κάποιους άντρες το απολαμβάνω, με κάποιους σφίγγω τα δόντια και σκέφτομαι τα λεφτά.\nΑλλά το να είμαι συνοδός κυρίων μου έχει διδάξει ένα πράγμα: Πολύ συχνά, το μόνο που χρειάζεται για να ικανοποιήσεις έναν άντρα, είναι να του προσφέρεις σεξ με ένα χαμόγελο.\nΔΕΙΤΕ ΟΛΑ ΤΑ ΠΟΡΝΕΙΑ\nΗ γκάφα ενός μεγάλου σταρ


Ναυτικός Αθλητικός Όμιλος Καλαμαριάς - Τα καλοκαιρινά τμήματα – Πυγολαμπίδες\nΙστιοπλοΐα, Κολύμβηση, Κανόε-Καγιάκ, Κωπηλασία και πολύ παιχνίδι!\nΒασικός πυρήνας του προγράμματος είναι το υγρό στοιχείο! Στις φιλόξενες εγκαταστάσεις του Ομίλου τα παιδιά θα έχουν την μοναδική ευκαιρία, πάντα υπό την καθοδήγηση έμπειρων προπονητών, να δοκιμάσουν διαφορετικές αθλητικές δραστηριότητες όπως ιστιοπλοΐα, κολύμβηση, κωπηλασία, κανόε-καγιάκ, με στόχο να αναπτύξουν δεξιότητες και να τονώσουν την αυτοπεποίθηση τους, διασκεδάζοντας μέσω του αθλητισμού. Στην ιστιοπλοΐα, εκτός από το θεωρητικό κομμάτι, θα πάρουν τις βασικές αρχές ώστε να μπορούν να χειρίζονται το σκάφος μόνα τους με ασφάλεια! Στην κωπηλασία, όπως και στο κανόε – καγιάκ, με ειδικά εκπαιδευτικά σκάφη, θα πάρουν τις πρώτες τους εμπειρίες μέσα στη θάλασσα, με απόλυτη ασφάλεια!\nΤα παιδιά, για να συμμετέχουν, δεν χρειάζεται να έχουν κάποια προηγούμενη εμπειρία ιστιοπλοΐας ή κωπηλασίας ή κολύμβησης σε πισίνα και δεν είναι απαραίτητο να είναι μέλη του ομίλου. Όλος ο βασικός εξοπλισμός, συμπεριλαμβανομένων των σκαφών, παρέχεται από τον Όμιλο. Βασική προϋπόθεση για να συμμετέχουν τα παιδιά είναι να μπορούν να επιπλέουν.\nΘα πραγματοποιηθούν 9 περίοδοι της 1 εβδομάδας (Δευτέρα έως Παρασκευή):\n18-21 Ιουνίου (Τρίτη-Παρασκευή)\nΤο πρόγραμμα ξεκινάει καθημερινά 8:00 το πρωί και ολοκληρώνεται στις 14:00. Στη συνέχεια 14:00-15:30 πραγματοποιούνται δημιουργικές δραστηριότητες και ελεύθερο παιχνίδι για όλα τα παιδιά. Στη διάρκεια της μέρας τα παιδιά θα έχουν επαφή με το θαλάσσιο στοιχείο κάνοντας μαθήματα κωπηλασίας, κανόε-καγιάκ και ιστιοπλοΐας σε καθημερινή βάση. Δύο φορές την εβδομάδα τα παιδιά θα επισκέπτονται το κολυμβητήριο, όπου έμπειροι προπονητές θα τους μαθαίνουν βασικές τεχνικές μέσα από το παιχνίδι ή θα εξασκούν τις ήδη υπάρχουσες γνώσεις τους. Κάθε Πέμπτη θα επισκέπτονται το πάρκο κυκλοφοριακής αγωγής, όπου θα παίζουν παιχνίδια ομαδικά και θα έρχονται σε επαφή με βασικές αρχές του κώδικα οδικής κυκλοφορίας. Μια φορά την εβδομάδα θα επισκέπτονται το χώρο της πλαζ, όπου θα παίζουν παιχνίδια στην άμμο και θα συμμετέχουν σε ομαδικές και ατομικές δραστηριότητες χωρισμένα σε ηλικιακές ομάδες.\nΤο κόστος συμμετοχής για 1 εβδομάδα είναι 100€ (πρώτη περίοδος 80€) μέσα στα οποία περιλαμβάνει δεκατιανό και σάντουιτς με χυμό καθημερινά. Ειδικές εκπτώσεις: για παιδιά που θα συμμετέχουν από 2 εβδομάδες και πάνω έκπτωση 10% , έκπτωση 10% στα δύο αδέρφια και 15% στο τρίτο της ίδιας οικογένειας. Στη περίπτωση της ομαδικής εγγραφής για δέκα παιδιά, με δική σας πρωτοβουλία, υπάρχει έκπτωση 15% στο βασικό κόστος, για όλα τα παιδιά της ομάδας. Έκπτωση 10% για εγγραφές έως 20 Μαΐου. Εκπτώσεις υπάρχουν για τα παιδιά που είναι αθλητές του ομίλου όπως και για παιδιά μελών του ομίλου.\nΗ εξόφληση γίνεται μέχρι τη πρώτη μέρα κάθε περιόδου.\nΟι θέσεις είναι περιορισμένες για αυτό και οι κρατήσεις θα πρέπει να γίνονται όσο το δυνατόν νωρίτερα.\nΓια κρατήσεις θέσεων σε κάποια από τις περιόδους συμπληρώστε τη φόρμα εκδήλωσης ενδιαφέροντος, https://naokth.gr/summer-camp-2019/.\nΜικρό Έμβολο, Καλαμαριά , 55110, Θεσσαλονίκη\nΤηλ.: 2310 454111 - 2310454533 - 2310454155\nΜικρό Έμβολο, Καλαμαριά


Ο Παναγιώτης Γιαννάκης στο Διδυμότειχο - Radiomax.gr\nΑρχική ΑΘΛΗΤΙΚΑ Ο Παναγιώτης Γιαννάκης στο Διδυμότειχο\nΟ Παναγιώτης Γιαννάκης στο Διδυμότειχο\nΣτο Διδυμότειχο πρόκειται να βρεθεί το τριήμερο 10 -13 Ιουνίου ο πρώην διεθνής καλαθοσφαιριστής Παναγιώτης Γιαννάκης προκειμένου να συμμετάσχει σε μια κοινωφελούς χαρακτήρα δράση που πραγματοποιεί η Ακαδημία Μπάσκετ στην οποία ηγείται.\nΟ κ. Γιαννάκης θα πραγματοποιήσει προπονήσεις στους αθλητές καλαθοσφαίρισης της ομάδας ΓΑΣ Σπάρτακος Διδυμοτείχου για τρεις ολόκληρες μέρες θα έχει συνάντηση με τους γονείς τους και θα δώσει συμβουλές σε όσα από αυτά επιθυμούν να ασχοληθούν ενεργά με το μπάσκετ.\nΗ πρόταση προέκυψε από την διοίκηση του ΓΑΣ Σπάρτακος στο πλαίσιο δράσης της Giannakis Academy και η ανταπόκριση του δημοφιλούς καλαθοσφαιριστή ήταν άμεση.\nΌπως δηλώνει στην ΕΡΤ Ορεστιάδας ο γραμματέας του Συλλόγου Ροκίδης Αποστόλης, η Ακαδημία αυτή διοργανώνει δράσεις σε διάφορα μέρη της Ελλάδας οι οποίες συνήθως είναι αμειβόμενες φθάνουν τα 270 με 300 ευρώ το άτομο , στην περίπτωση του Διδυμοτείχου όμως θα γίνουν δωρεάν.\nΌλα είναι έτοιμα για τη μεγάλη «γιορτή Μπάσκετ» που θα αφορά τα 60 παιδιά του Συλλόγου ηλικίας 7 έως 17 χρόνων, μια μεγάλη ευκαιρία και εμπειρία που πρόκειται να αποκτήσουν από την συνάντηση αυτή μέσα από την οποία θα αναδειχθούν και τα ταλέντα της περιοχής.\nΩς γνωστόν η παιδική ομάδα μπάσκετ του ΓΑΣ Σπάρτακος, πρωταθλήτρια μέχρι πρότινος, φέτος τερμάτισε στην τρίτη σειρά λόγω των τεχνικών προβλημάτων του γηπέδου οδηγώντας τις προπονήσεις τους στο γήπεδο του Σουφλίου. «Από αρχές Δεκεμβρίου οι προπονήσεις γίνονται στο Σουφλί αφού η οροφή του κλειστού έσταζε δημιουργώντας σοβαρά προβλήματα στην διενέργεια των προπονήσεων. Ευελπιστούμε ότι θα βρεθεί λύση στο πρόβλημα τονίζει ο κ. Ροκίδης διότι έχουμε σχέδια για τις ομάδες του ΓΑΣ τόσο στο Μπάσκετ όσο και στις ομάδες βόλεϊ και ΜΜΑ που δραστηριοποιούνται. Έχουμε συνολικά 120 αθλητές στο χώρο μας».\nΤις δυο πρώτες ημέρες τα μαθήματα της Ακαδημίας θα είναι κλειστά για το κοινό ενώ την τελευταία μέρα θα είναι ανοιχτά, ιδιαιτέρως για τους γονείς ενώ παράλληλα θα μοιρασθούν δώρα και αυτόγραφα στα παιδιά παράλληλα με διάφορα παιχνίδια αναψυχής.\nΠροηγούμενο άρθροΓιάννης Γλήνιας: “Πρόβλημα στη Σαμοθράκη η μη επιδοτούμενη γραμμή το καλοκαίρι”\nΕπόμενο άρθροΛάζαρος Κουρτίδης: “Εικόνες θλίψης στον θερινό κινηματογράφο Αλεξανδρούπολης”


Κόκκινος Άνεμος: Χαρίλαος Φλωράκης: "Να ξέρεις,πως ούτε στα σύννεφα πετάμε ούτε ψευδαισθήσεις έχουμε. Αλλά οι λαοί δεν αυτοκτονούν. Αγωνίζονται. Αυτό μην το ξεχάσεις ποτέ"\nΟ ΚΟΚΚΙΝΟΣ ΑΝΕΜΟΣ θα δημοσιεύσει σήμερα 3 συντεύξεις του Χαρίλαου Φλωράκη. Ξεκινάμε με την πρώτη και σημαντικότερη ίσως συνέντευξή του .\nΜια ιδιαίτερα ενδιαφέρουσα συνέντευξη του Χαρίλαου Φλωράκη δημοσίευσαν χτες (20/3/1999)"ΤΑ ΝΕΑ", στην οποία ο επίτιμος Πρόεδρος του ΚΚΕ μιλά για την υπόθεση Οτσαλάν και τις σημερινές πολιτικές εξελίξεις, αλλά και για την περίοδο της Εθνικής Αντίστασης και του εμφυλίου πολέμου.\nΣτο εισαγωγικό της συνέντευξης, ο δημοσιογράφος Γ. Διακογιάννης, που την πήρε, σημειώνει ανάμεσα σε άλλα: "...Δωρικός στο ύφος και στις κουβέντες του, γεμάτος ζωντάνια στα 85 του χρόνια και με βαθιά πίστη στο μέλλον, ο Χαρίλαος Φλωράκης, ο ιστορικός ηγέτης της κομμουνιστικής Αριστεράς, είχε αποφασίσει, ύστερα από πολλά χρόνια, να δώσει μία μεγάλη και εφ' όλης της ύλης συνέντευξη. Ηταν η πέμπτη φορά, τους δύο τελευταίους μήνες, που τα λέγαμε από κοντά και η συζήτηση όλο και έβαζε νέα ερωτήματα.\n"Είστε, πάντως, ένας ...αμετανόητος κομμουνιστής", του 'πα κάποια στιγμή χαριτολογώντας.\nΕκείνος δεν άφησε την κουβέντα να πέσει κάτω. Ξαφνικά, πήρε ένα αυστηρό ύφος και σχολίασε.\n"Για ποιο πράγμα να μετανιώσω; Κι αυτοί που εμφανίζονται μετανιωμένοι, τα οράματα τα διατηρούν! Με ποια διαφορά; Σ' αυτούς δεν κυριαρχούν πια αυτά τα οράματα, αλλά το ατομικό συμφέρον και το ατομικό βόλεμα".\n"Ναι, αλλά χάσατε πολλές χαρές της ζωής", συνέχισα να τον τσιγκλάω...\n"Είναι σχετικό, αυτό που λες... Δεκαοκτώ χρόνια στη φυλακή και άλλα οκτώ στο βουνό, Κατοχή, Εμφύλιος, σύνολο είκοσι έξι... Ε, λοιπόν, είχα και τις χαρές και τις τρομάρες! Βεβαίως, στερήθηκα πολλά. Αλλά όταν τα σκέφτομαι καμιά φορά, αισθάνομαι μια ανακούφιση. Αυτές οι στερήσεις δεν ήταν για να καρπωθώ, αλλά μία συνέπεια σε υψηλά οράματα, που κυριαρχούν σε χιλιάδες αγωνιστές"...\n..."Να ξέρεις", μου 'πε, κλείνοντας την πολύωρη συνέντευξη, "πως ούτε στα σύννεφα πετάμε ούτε ψευδαισθήσεις έχουμε. Αλλά οι λαοί δεν αυτοκτονούν. Αγωνίζονται. Αυτό μην το ξεχάσεις ποτέ"\n- "Ποια είναι η αλήθεια για το πώς βρέθηκε ο Οτσαλάν στα χέρια των Τούρκων και ποιοι ήταν οι πραγματικοί χειρισμοί της ελληνικής κυβέρνησης, αυτά δεν πρόκειται να μαθευτούν, όσες Εξεταστικές Επιτροπές κι αν γίνουν. Αυτό ίσως να μαθευτεί ύστερα από 40-50 χρόνια.\nΤο αν ο Οτσαλάν βρέθηκε στα χέρια των Τούρκων από λαθεμένους χειρισμούς της ελληνικής κυβέρνησης ή από συνειδητή παράδοση, δηλαδή από προδοσία, σε τίποτα δεν αλλάζει το αποτέλεσμα. Δεν αλλάζει το πραγματικό και απαράδεκτο γεγονός ότι ο Οτσαλάν βρέθηκε από τα χέρια της ελληνικής κυβέρνησης στα χέρια των Τούρκων. Κι αυτό είναι το γεγονός που μετράει τόσο για τον ελληνικό λαό όσο και τον λαό των Κούρδων.\nΗ υπόθεση Οτσαλάν, όμως, είναι η κορυφή του παγόβουνου"...\n- "Ο κύριος όγκος του είναι η αμερικανοευρωπαϊκή "νέα τάξη" που χαλκεύει δεσμά και αλυσίδες, πείνα και εξαθλίωση για τους λαούς.\nΗ υπόθεση Οτσαλάν αποκάλυψε κατά αδρό και τραγικό τρόπο το καθεστώς της υποτέλειας, τη δράση των αμερικανικών μυστικών υπηρεσιών στη χώρα μας, την ύπαρξη και δράση παρακρατικών μηχανισμών του ΠΑΣΟΚ και άλλων παρατάξεων. Αποκάλυψε πως η κυβέρνηση Σημίτη υπηρετεί τα συμφέροντα της ιμπεριαλιστικής "νέας τάξης" στη χώρα μας.\nΛέγεται και ξαναλέγεται, από πολλές πλευρές, ότι η κυβέρνηση Σημίτη δεν μπορεί να διαχειριστεί καμία μεγάλη κρίση στα εθνικά θέματα. Αυτό έχει μια πλευρά αλήθειας. Η κυβέρνηση Σημίτη δεν μπορεί να διαχειριστεί καμιά κρίση, σύμφωνα με τα συμφέροντα του λαού και της χώρας. Τα καταφέρνει, όμως, πολύ καλά σε κάθε κρίση, σύμφωνα με τα συμφέροντα της "νέας τάξης", αμερικανικής και ευρωπαϊκής".\n- "Είναι χαρακτηριστικό ότι την ίδια ώρα που η κυβέρνηση Σημίτη ουσιαστικά παραδίδει έναν αγωνιστή και ηγέτη για την ανεξαρτησία της πατρίδας του στους δημίους του, επειδή αυτό αξίωνε η "νέα τάξη", ακριβώς την ίδια ώρα προσφέρει τα ελληνικά εδάφη και λιμάνια για να προωθηθούν αμερικανο - ΝΑΤΟικά στρατεύματα στο Κοσσυφοπέδιο, στρατεύματα που προορίζονται να δράσουν σε βάρος της ανεξαρτησίας και της ακεραιότητας της Γιουγκοσλαβίας.\nΗ παράδοση του Οτσαλάν στους Τούρκους στρατοκράτες και δημίους του και η διάθεση της Βόρειας Ελλάδας στα ΝΑΤΟικά στρατεύματα είναι οι δύο όψεις του ίδιου νομίσματος, του νομίσματος της "νέας τάξης", είτε αυτό είναι δολάριο είτε αυτό είναι ΕΥΡΩ.\nΚαι όλα αυτά τα δικαιολογεί, αν μπορούν ποτέ να δικαιολογηθούν, για να μην ανακοπεί τάχα η πορεία της χώρας προς την Οικονομική και Νομισματική Ενωση".\n- Δεν έχει κάποια βάση το επιχείρημα αυτό;\n- "Η προβολή του επιχειρήματος αυτού αποτελεί το άλλοθι για τη συνέχιση της πολιτικής του ξεζουμίσματος του λαού και προσπάθεια δικαιολόγησης της υποταγής της χώρας μας στη "νέα τάξη". Η κυβέρνηση Σημίτη έφτασε ως το σημείο να υιοθετήσει το δόγμα των ΗΠΑ, πως κάθε ενέργεια και πράξη για την υπεράσπιση της ανεξαρτησίας και της ελευθερίας να θεωρείται πράξη τρομοκρατίας.\nΗ τραγική περίπτωση, όμως, της δίμηνης περιπλάνησης του Οτσαλάν πάνω από τις χώρες της Ευρώπης, με τις λεγόμενες σοσιαλιστικές κυβερνήσεις, και η τελική παράδοσή του στην Αγκυρα φανερώνει και κάτι άλλο: Από το 1991 που ανατράπηκαν τα σοσιαλιστικά καθεστώτα στην Ευρώπη και διαλύθηκε η Σοβιετική Ενωση, οι αγωνιστές της ελευθερίας, της δημοκρατίας και της κοινωνικής δικαιοσύνης στερήθηκαν και μια γη, μια πατρίδα έτοιμη να τους υπερασπιστεί. Σημαίνει ακόμα ότι όλες οι διακηρύξεις της λεγόμενης Ευρωπαϊκής Ενωσης για τα ανθρώπινα δικαιώματα και τις δημοκρατικές εγγυήσεις είναι μια σκέτη υποκρισία και παραπλάνηση".\nΓια την Εθνική Αντίσταση και τον εμφύλιο\n- Ας έρθουμε, κύριε Πρόεδρε, σ' ένα ιστορικό, από την ίδρυση του ΚΚΕ, ζήτημα. Η βασική κατηγορία που προσάπτουν στο Κόμμα σας είναι ότι προσπάθησε να καταλάβει βιαίως την εξουσία.\n- "Αυτή η κατηγορία αποτελεί μια χυδαία και χονδροειδή συκοφαντία. Την κατηγορία αυτή επινόησαν οι Αγγλοαμερικανοί ιμπεριαλιστές και τα εγχώρια όργανά τους για να δικαιολογήσουν την ένοπλη επέμβασή τους και τη βίαιη αρπαγή και τον σφετερισμό της εξουσίας.\nΤο ΚΚΕ στα χρόνια της Κατοχής, σηκώνοντας ψηλά τη σημαία της Εθνικής Αντίστασης, κατάφερε και κέρδισε την υποστήριξη της συντριπτικής πλειοψηφίας του ελληνικού λαού. Αυτό είναι ένα γεγονός που κανείς δεν το αρνείται - ούτε οι αντίπαλοί μας τολμούν να το αμφισβητήσουν. Η απελευθέρωση μας βρήκε να έχουμε την πλειοψηφία του λαού και την εξουσία. Στην ελεύθερη Ελλάδα λειτουργούσαν οι θεσμοί της λαϊκής δημοκρατίας, της αυτοδιοίκησης και της λαϊκής δικαιοσύνης. Το Μάρτη του 1944 είχε συγκροτηθεί η Κυβέρνηση του Βουνού, η ΠΕΕΑ.Η κυβέρνηση αυτή διέθετε το στρατό του ΕΛΑΣ με 130.000 μαχητές, διέθετε το ναυτικό, το ΕΛΑΝ, καθώς επίσης και τη λαϊκή αστυνομία, την Πολιτοφυλακή. Το Μάη του 1944 είχαν γίνει εκλογές σε όλη τη χώρα και είχε αναδειχτεί το Εθνικό Συμβούλιο,η Βουλή των Βουνών,που συνήλθε στις Κορυσχάδες. Παράλληλα, είχαν ριζώσει και λειτουργούσαν σπουδαίοι δημοκρατικοί θεσμοί, όπως Τοπική Αυτοδιοίκηση, λαϊκή δικαιοσύνη, λαϊκή παιδεία κλπ.".\n- Εννοείτε, ότι, τότε, είχε την εξουσία, αλλά...\n- "Το Εθνικοαπελευθερωτικό Κίνημα είχε την εξουσία. Δεν υπήρχε, λοιπόν, πρόβλημα εξουσίας και, πολύ περισσότερο, βίαιης κατάκτησής της. Αντίθετα, την εξουσία αυτή την παρέδωσε σε μια κυβέρνηση που είχε διορίσει ο Αγγλος πρεσβευτής Λίπερ στη Μέση Ανατολή. Το ΚΚΕ και το ΕΑΜ πήραν μέρος στην κυβέρνηση αυτή, πιστεύοντας πως με τη συμμετοχή τους, θα εξασφάλιζαν την ελεύθερη έκφραση του λαού για το πολιτικό και κοινωνικό του μέλλον.\nΟπως είναι γνωστό, οι ξενοκίνητοι αντίπαλοι του λαϊκού κινήματος στηριγμένοι στις λόγχες, αρχικά των Αγγλων και στη συνέχεια των Αμερικανών, επέβαλαν τη δική τους απόλυτη αντιλαϊκή και αντεθνική εξουσία. Αυτή είναι η ιστορική αλήθεια"\n- Το ΚΚΕ ζητάει πρόωρες εκλογές. Νομίζετε ότι αυτό αποτελεί λύση;\n- Οι εκλογές, βέβαια, δεν πρόκειται να δώσουν ριζική λύση στο πρόβλημα. Μπορούν, όμως, να αποτελέσουν αρχή για παραπέρα διαφοροποιήσεις στο συσχετισμό των πολιτικών δυνάμεων, αλλά και για ένταση και επέκταση της πάλης.\nΓιατί το πρόβλημα δεν είναι, βέβαια, μονάχα η αλλαγή της κυβέρνησης, αλλά η αλλαγή πορείας. Το θέμα είναι να αναδειχτούν δυνάμεις, που θα παρέχουν εγγυήσεις πως θα παλέψουν, για να μπει φραγμός στο καθεστώς της υποταγής της χώρας μας στα κελεύσματα και τις εντολές των ΗΠΑ και των Βρυξελλών, και, ταυτόχρονα, θα βάλουν φραγμό στην ασυδοσία των μονοπωλίων και της οικονομικής ολιγαρχίας.\nΤο κόμμα μας ζητάει να διενεργηθούν οι εκλογές μαζί με τις ευρωεκλογές. Αν αυτό δεν πραγματοποιηθεί, τότε ο λαός τη διπλή απάντησή του να τη δώσει στις ευρωεκλογές. Να γίνουν οι ευρωεκλογές δημοψήφισμα εναντίον της κυβέρνησης.\nΤο δημοψήφισμα που αρνήθηκε να δεχτεί η κυβέρνηση για τη Συμφωνία του Μάαστριχτ να το πραγματοποιήσει ο λαός στις ευρωεκλογές. Να πει όχι στην Ευρώπη των μονοπωλίων, να καταψηφίσει την πολιτική της υποταγής, την πολιτική της ανεργίας και της άγριας εκμετάλλευσης, να ενισχυθεί το κομμουνιστικό κόμμα.\n"Το ΚΚΕ δεν υπήρξε ποτέ εκλογικός μηχανισμός"\n- Ας υποθέσουμε ότι προκηρύσσονται εκλογές. Τίθενται, όμως, από ορισμένους και θέματα συνεργασιών. Το ΚΚΕ μπορεί να συνεργαστεί με άλλα κόμματα, π.χ., με αυτά που λέτε "αστικά κόμματα";\n- Θέμα αρχής, που να αποκλείει τη συνεργασία με άλλα κόμματα, δεν υπάρχει. Η ιστορία του επαναστατικού κινήματος σε όλο τον κόσμο, αλλά και στη χώρα μας έχει πολλά παραδείγματα συνεργασίας, φυσικά στη βάση συγκεκριμένων στόχων και επιδιώξεων, που η πραγματοποίησή τους ωφελεί τον τόπο και το λαό. Ενα χαρακτηριστικό παράδειγμα σ' εμάς είναι το ΕΑΜ.\nΒέβαια, το θέμα των συνεργασιών με άλλα κόμματα δεν το βλέπουμε στενά συνδεδεμένο με τις εκλογές. Το ΚΚΕ δεν είναι και δεν υπήρξε ποτέ εκλογικός μηχανισμός, αλλά ένα μαχητικό επαναστατικό πολιτικό κόμμα, με όλη τη σημασία της λέξης. Μια πολιτική συνεργασία πρέπει να στηρίζεται σε ένα κοινό πολιτικό πρόγραμμα. Με τη συμφωνία πρέπει να επιδιώκεις μαζί με ένα άλλο κόμμα ή μια άλλη πολιτική κίνηση την από κοινού πραγματοποίηση ενός ή περισσότερων λαϊκών ή εθνικών στόχων.\n- Από το 1992 ακούγεται συχνά το σύνθημα "πέντε κόμματα δυο πολιτικές". Συμφωνείτε με αυτό;\n- Κι αυτό το σύνθημα είναι εύρημα των αντιπάλων μας. Ποτέ η Κεντρική Επιτροπή του ΚΚΕ ή άλλο υπεύθυνο κομματικό όργανο δεν έθεσε τέτοιο θέμα. Και όσες φορές ακούστηκε από στελέχη μας αυτή η φράση ήταν σχήμα λόγου, για να εκφραστεί μια αδιαμφισβήτητη πραγματικότητα και αλήθεια.\nΟτι, δηλαδή, στο κορυφαίο θέμα της Ευρωπαϊκής Ενωσης, όπως του Μάαστριχτ και του ΝΑΤΟ, υπάρχουν δύο πολιτικές. Η πολιτική του ΚΚΕ, που απορρίπτει και αντιμάχεται όλους τους ιμπεριαλιστικούς σχηματισμούς και η πολιτική όλων των άλλων κομμάτων, που τους αποδέχονται ή περιορίζονται απλώς σε ορισμένες αντιρρήσεις κι επιφυλάξεις όχι ουσιαστικές.\nΣε μια σειρά όμως από άλλα θέματα, όπως, π.χ., θέματα λειτουργίας των θεσμών και της δημοκρατίας, ζητήματα Τοπικής Αυτοδίοικησης, θέματα κοινωνικής πρόνοιας, ή ζητήματα υπεράσπισης κυριαρχικών δικαιωμάτων της χώρας, υπάρχουν πολλές πολιτικές και τακτικές δράσης για την αντιμετώπισή τους.\nΣτο γεγονός αυτό, άλλωστε, το ΚΚΕ βλέπει και τη δυνατότητα για συνεργασία και κοινή δράση με άλλες κοινωνικές και πολιτικές δυνάμεις.\n"Παραπλανητικό και αποπροσανατολιστικό το δίλημμα: Δεξιά - Αντιδεξιά" - Το ΚΚΕ απορρίπτει σήμερα την πλατφόρμα "Δεξιά - Αντιδεξιά" ή "Δεξιά - δημοκρατικές δυνάμεις". Αλήθεια, γιατί;\n- Αρκετά ενδιαφέρον το ερώτημά σας. Νομίζω ότι το πρώτο που χρειάζεται είναι να διευκρινίσουμε τι εννοούμε με τον όρο Δεξιά, γιατί γύρω από τον όρο αυτό παίχτηκε και παίζεται ένα παιχνίδι αποπροσανατολισμού.\nΙστορικά, συνηθίστηκε να λένε Δεξιά, στις διάφορες παραλλαγές της, όλα εκείνα τα κόμματα που δεν κρύβουν πως είναι ταγμένα να υπηρετήσουν την καθεστηκυία τάξη πραγμάτων και που εκφράζουν τα συμφέροντα του μεγάλου κεφαλαίου και μάχονται υπέρ του καπιταλιστικού εκμεταλλευτικού συστήματος.\nΤέτοια κόμματα ήταν, για παράδειγμα, το Λαϊκό Κόμμα του Γούναρη και του Τσαλδάρη. Ο Ελληνικός Συναγερμός του Παπάγου, η ΕΡΕ και η ΝΔ του Καραμανλή κλπ.\nΟμως, δεν ήταν και δεν είναι μόνο τα δεξιά αυτά κόμματα καθεστωτικά. Τα κόμματα, π.χ., των Φιλελευθέρων του Βενιζέλου, Σοφούλη, της Ενωσης Κέντρου του Γ. Παπανδρέου και του ΠΑΣΟΚ, τι ήταν; Επαναστατικά ή έστω λαϊκο-δημοκρατικά; Κάθε άλλο.\nΠράγματι, η αλήθεια και η ζωή λένε πως η Δεξιά μάς είχε εμάς τους κομμουνιστές στο στόχαστρο στα 80 χρόνια ύπαρξης και δράσης του ΚΚΕ. Αλλά και τα άλλα κόμματα της άρχουσας τάξης έκαναν επίσης και κάνουν αντικομμουνισμό. Θα 'λεγα, μάλιστα, πως τα κεντρώα κόμματα ήταν εφευρετικότερα στις μέθοδες και τις τακτικές του αντικομμουνισμού τους.\n- Ιστορικά, όμως, καθιερώθηκε η έννοια "Αντιδεξιά"...\n- Είναι ένα ερώτημα... Μήπως σημαίνει το σύνολο εκείνων των πολιτικών δυνάμεων που αντιμάχονται τη Δεξιά ή που έχουν διαφορετική πολιτική από αυτή; Αλλά κάθε διαφορετική πολιτική από την πολιτική της Δεξιάς δεν είναι εξ ορισμού προοδευτική πολιτική.\nΑυτό το αντιλαμβάνεται ο καθένας. Αλλά τότε, γιατί για δεκαετίες ολόκληρες έγινε κατορθωτό να περάσει και να καθιερωθεί στη συνείδηση του λαού η θέση Δεξιά - Αντιδεξιά, η γνωστή θέση του ΠΑΣΟΚ Δεξιά - δημοκρατικές δυνάμεις, σαν μια βασική αντίθεση της ελληνικής κοινωνίας και για ορισμένους ίσως η βασικότερη;\n- Το γεγονός δεν έχει την εξήγησή του;\n- Ναι. Για δεκαετίες ολόκληρες, έλειψαν απ' αυτόν τον τόπο οι στοιχειώδεις δημοκρατικές ελευθερίες. Ελειψαν ακόμα και οι πιο απλές και στοιχειώδεις ελευθερίες, το δικαίωμα, π.χ., να σκέφτεται και να ενεργεί ο καθένας διαφορετικά απ' ό,τι υπαγόρευε το καθεστώς. Κι έτσι είχαμε διώξεις, φυλακίσεις, εξορίες, εκτελέσεις, πολιτική προσφυγιά, πιστοποιητικά κοινωνικών φρονημάτων, δηλώσεις μετανοίας και χωρισμούς των πολιτών σε εθνικόφρονες και προδότες, σε πατριώτες και μιάσματα.\nΟλα αυτά που η γενιά μου, αλλά και οι νεότερες γενιές τα έζησαν και τα γεύτηκαν αποδίδονται στα κόμματα της Δεξιάς, στη Δεξιά γενικά, γιατί αυτή τα προωθούσε και τα υπεράσπιζε αταλάντευτα και με πάθος. Γιατί αυτή ήταν ο πιο καθαρός φορέας υπεράσπισης του καθεστώτος και ο πιο φανερός αντίπαλος του κομμουνισμού.\nΣτον αντίποδα αυτής της πραγματικότητας των διώξεων και του αντιδημοκρατικού καθεστώτος, δημιουργούνταν ευρύτερες συσπειρώσεις και συνεργασίες με τα λεγόμενα αντιδεξιά κόμματα, με στόχο να αποκατασταθούν τα στοιχειώδη δημοκρατικά δικαιώματα και ελευθερίες.\nΕφτανε κάποιος να είναι αντίθετος ακόμα σε επιμέρους ή σε δευτερεύουσες πλευρές του αντιδημοκρατικού καθεστώτος, για να χαρακτηριστεί αντιδεξιός και να επιδιωχτεί η συνεργασία μαζί του για την προώθηση ακόμα κι αυτών των λίγων, στα οποία υπήρχε σύμπτωση. Επρεπε ο λαός να ανασάνει κάπως.\n- Ετσι, λέτε, δημιουργήθηκε ιστορικά το δίπολο "Δεξιά - Αντιδεξιά...- Ναι. Σε αρκετές περιπτώσεις, έδωσε θετικά αποτελέσματα και γενικά βοήθησε στην ενότητα των λαϊκών δυνάμεων και στην πάλη για τον εκδημοκρατισμό της κοινωνικής και πολιτικής ζωής της χώρας.\nΟταν όμως περάσουν οι συνθήκες που επέβαλαν αυτό το συγκεκριμένο διαχωρισμό, η χρησιμοποίησή του, όχι μόνο δεν προσφέρει, τίποτα, αλλά γίνεται και σοβαρό στοιχείο αποπροσανατολισμού και παραπλάνηση των εργαζομένων.\nΟχι στην εξαπάτηση και τη λεηλασία των συνειδήσεων\n- Πάντως, το κόμμα σας τον τελευταίο καιρό απορρίπτει την πολιτική πλατφόρμα "Δεξιά - Αντιδεξιά".\n- Ναι. Το κόμμα μας απορρίπτει αυτή την πολιτική πλατφόρμα, αλλά μας αδικείτε, όταν λέτε ότι αυτό το κάνει τον τελευταίο καιρό. Αν το κόμμα μας συναίνεσε στο παρελθόν σε έναν τέτοιο διαχωρισμό, το έκανε πάνω σε πολύ συγκεκριμένα ζητήματα και σε πολύ συγκεκριμένες ιστορικές περιόδους.\nΟμως όταν άλλαξαν οι συνθήκες και αυτή η θέση "Δεξιά - Αντιδεξιά" έγινε στοιχείο αποπροσανατολισμού, στοιχείο παραπλάνησης και εκμετάλλευσης του λαϊκού κινήματος, το κόμμα μας δε δίστασε να βγει και να εναντιωθεί σε όσους τη χρησιμοποιούσαν, παρόλο που οι εμπειρίες από τη Δεξιά ήταν τραυματικές.\n- Αναφέρεσθε στη δεκαετία του '80;\n- Δεν πρέπει να ξεχνάμε την εναντίωσή μας σε αυτόν τον διαχωρισμό, όταν το ΠΑΣΟΚ τον χρησιμοποιούσε για να ρίξει στάχτη στα μάτια των εργαζομένων. Δεν πρέπει να μας διαφεύγουν οι θέσεις του κόμματός μας τη δεκαετία του '80, για να μην περάσουν στο λαό οι θεωρίες του ΠΑΣΟΚ για τον μπαμπούλα της Δεξιάς ή τα σχήματα περί φωτός και σκότους ή το σύνθημα "ψηφίστε μας, γιατί, αν ξανάρθει η Δεξιά, θα περάσετε τα ίδια και χειρότερα εσείς και τα παιδιά σας". Το ΚΚΕ, όχι μόνο δε συναίνεσε σε μια τέτοια εξαπάτηση του λαού, αλλά αγωνίστηκε για να μην περάσει κανένα είδος εξαπάτησης και λεηλασίας συνειδήσεων.\nΕμείς δεν κρίνουμε τα κόμματα από αυτό που τα ίδια διακηρύσσουν για τον εαυτό τους. Αυτό δε σημαίνει ότι αδιαφορούμε για τις ιστορικές καταβολές τους ή την ποιότητα των μαζών που συσπειρώνουν. Εμείς, τα κόμματα τα κρίνουμε από την ιδεολογία, την πολιτική που έχουν και κυρίως από τις πράξεις και τις παραλείψεις τους, που είναι βασικά κριτήρια επαλήθευσης κάθε διακήρυξης ή θεωρίας.\nΑισιόδοξο μήνυμα για αντίσταση\n- Σήμερα, τι είναι αυτό που βαραίνει;\n- Το βασικό γνώρισμα της σημερινής κατάστασης είναι ότι η συντριπτική πλειοψηφία του ελληνικού λαού είναι κατηγορηματικά αντίθετη με την πολιτική που ακολουθεί η κυβέρνηση Σημίτη.\nΟι εργαζόμενοι συνειδητοποιούν ότι η εξάρτηση της χώρας από τον ιμπεριαλισμό, την αμερικανοκρατία και τα δυτικοευρωπαϊκά μονοπώλια βαθαίνει ακόμα περισσότερο. Η κατάσταση αυτή δε θίγει μόνο μια τάξη, την εργατική, αλλά το σύνολο των εργαζομένων, εργάτες, αγρότες, μικρομεσαίους, νεολαία, υπάλληλους, επιστήμονες, ανθρώπους της τέχνης και του πολιτισμού. Ο λαός μας όλο και περισσότερο κατανοεί πως δεν μπορεί να γίνει το πιο παραμικρό σε φιλολαϊκή κατεύθυνση, αν δεν υπάρξει σύγκρουση και πάλη με τα συμφέροντα της εξάρτησης.\nΗ αντίθεση ανάμεσα στο λαό, από τη μια, και στη μονοπωλιακή αστική τάξη και τους ιμπεριαλιστές της νέας τάξης οξύνεται κι αυτό αποτελεί το κύριο γνώρισμα της σημερινής κατάστασης.\nΤαυτόχρονα όμως, η αντίθεση αυτή αποτελεί και τη βάση για διεργασίες και ζυμώσεις μέσα στις κοινωνικοπολιτικές δυνάμεις για να υπάρξουν συμμαχίες, που η πραγματοποίησή τους θα αποτελέσει και διέξοδο από τη σημερινή κατάσταση.\nΚαι ο λαός, όπως απέδειξαν οι τελευταίες εκδηλώσεις, εναντιώνεται, όταν προκαλείται βάναυσα ο πατριωτισμός του και η εθνική του υπερηφάνεια. Οι νέες αυτές δυναμικές που άρχισαν να διαμορφώνονται και να αναπτύσσονται στη λαϊκή βάση αποτελούν αισιόδοξο μήνυμα για αντίσταση.\nΑναρτήθηκε από ΚΟΚΚΙΝΟΣ ΑΝΕΜΟΣ στις 12:15:00 μ.μ.


New West Street International Hotel από 32€. Ξενοδοχεία σε Yangshuo - KAYAK\nJingfeng Road No 33, Yangshuo 541900, Κίνα\nΚαταχωρήστε τις επιθυμητές ημ/νίες στη φόρμα αναζήτησης από πάνω για να δείτε τιμές για το ξενοδοχείο New West Street International Hotel\nΣχετικά με την τοποθεσία New West Street International Hotel\nΑυτό το κατάλυμα (Yangshuo New West Street International Hotel, Γιανγκσούο, Γκουιλίν) απέχει 15 λεπτά με τα πόδια από: South China Karst και Δυτική Οδός Γιανγκσούο. Στις σημαντικές παροχές περιλαμβάνονται δωρεάν εφημερίδες στο λόμπι, υπηρεσίες στεγνοκαθαριστηρίου/πλυντηρίων και αποθήκευση αποσκευών. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το New West Street International Hotel\nΔιαθέσιμα δωμάτια στο New West Street International Hotel\nΠαροχές στο New West Street International Hotel\nΚριτικές για το New West Street International Hotel\nJianshan Temple4.3 χλμ\nMoon Hill4.7 χλμ\nMoon Water Cave8.3 χλμ\nκαταφύγιο άγριας ζωής Yangdi-Xingping24.3 χλμ\nNew West Street International Hotel: Συχνές ερωτήσεις\nΠού βρίσκεται το New West Street International Hotel;\nΤο New West Street International Hotel βρίσκεται στη διεύθυνση Jingfeng Road No 33, 1,4 χλμ. από το κέντρο της πόλης Yangshuo. Το κοντινότερο αξιοθέατο στο New West Street International Hotel είναι: Yangshuo Historic Landscape Park.\nΠότε είναι το check-in και το check-out στο New West Street International Hotel;\nΣτο New West Street International Hotel, το check-in γίνεται στις 12:00 και το check-out στις 12:00.\nΠροσφέρει το New West Street International Hotel δωρεάν Wi-Fi;\nΌχι, το New West Street International Hotel δεν προσφέρει δωρεάν Wi-Fi.\nΠροσφέρει το New West Street International Hotel δωρεάν πάρκινγκ;\nΌχι, το New West Street International Hotel δεν προσφέρει δωρεάν πάρκινγκ.\nΠροσφέρει το New West Street International Hotel δωρεάν μεταφορά αεροδρομίου;\nΌχι, το New West Street International Hotel δεν προσφέρει δωρεάν μεταφορά αεροδρομίου.\nΠόσο απέχει το New West Street International Hotel από το αεροδρόμιο;\nΤο New West Street International Hotel απέχει 67 χλμ. από το Guilin. Το New West Street International Hotel απέχει 127,1 χλμ. από το Liuzhou.\nΈχει πισίνα το New West Street International Hotel;\nΝαι, το New West Street International Hotel έχει πισίνα.\n76% φθηνότεροDongguang Inn0,06 χλμWi-Fi+8€\n70% φθηνότεροTianshun Family Hotel0,07 χλμ+10€\n59% φθηνότεροJingshun Hotel Guilin0,18 χλμWi-Fi+13€\n5% φθηνότεροAlley Mountain View Garden Hotel0,22 χλμΥπηρεσία δωματίου, Δωρεάν Wi-Fi+31€\n65% φθηνότεροShuju Hostel0,39 χλμWi-Fi+12€\n62% φθηνότεροJingge Hotel0,32 χλμWi-Fi, Καλωδιακή ή δορυφορική τηλεόραση+13€\nRamble House10 Εξαιρετικό (1 κριτική)0,35 χλμ+52€\nΑναζητήστε εκπτώσεις για το New West Street International Hotel σε Yangshuo με την KAYAK. Αναζητήστε τη φθηνότερη προσφορά ξενοδοχείου για το New West Street International Hotel σε Yangshuo. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο New West Street International Hotel με την προσφορά που σας ταιριάζει καλύτερα. από 32€/βράδυ (οι πιο πρόσφατες τιμές για το ξενοδοχείο).


Αρχ. χώρος Δήλου – Climascape\nΗ Δήλος είναι ίσως το μοναδικό νησί της Μεσογείου το οποίο παρά το πολύ μικρό μέγεθός του (3,4 τ.χλμ.), ήταν τόσο σημαντικό κατά την αρχαιότητα. Υπήρξε κορυφαίο θρησκευτικό κέντρο, μετά το τέλος των Περσικών πολέμων λειτούργησε ως έδρα του θησαυροφυλακίου της λεγόμενης Δηλιακής ή Αθηναϊκής συμμαχίας, ενώ κατά την ελληνιστική περίοδο, την εποχή της μεγαλύτερης ακμής του, ήταν το σημαντικότερο εμπορικό κέντρο της ανατολικής Μεσογείου˙ τότε είχε πάνω από 30.000 μόνιμους κατοίκους, πληθυσμός πάρα πολύ μεγάλος για την έκταση του νησιού.\nΑναμφισβήτητα, ο λόγος αυτής της ακμής πρέπει να αναζητηθεί, κατ’ αρχήν, στο ρόλο που από πολύ νωρίς αποδόθηκε στο νησί, ως γενέτειρα του Απόλλωνα, ενός από τους σημαντικότερους θεούς της αρχαίας ελληνικής θρησκείας και ιδιαίτερα των Ιώνων. Σύμφωνα με τον Ομηρικό Ύμνο του 7ου ή 6ου αιώνα π.Χ., μετά το τέλος της τιτανομαχίας και την επικράτηση του Δία επί του Κρόνου, ο Ζευς αποφάσισε να περιορίσει τις δυνάμεις του Κρονίου σκότους που ακόμα επικρατούσαν στον κόσμο, με τη γέννηση του φωτός. Έτσι συνευρέθηκε με τη Λητώ, η οποία κατόπιν, ετοιμόγεννη και κατατρεγμένη από την Ήρα, περιφερόταν στο Αιγαίο προσπαθώντας να βρει τόπο να τη δεχτεί για να γεννήσει. Μόνο η Δήλος το έκανε και έγινε έτσι ο τόπος στον οποίο φανερώθηκε ο φωτοδότης θεός Απόλλων (δῆλος = φανερός).\nΕίναι ενδιαφέρον ότι η περιγραφή των θέσεων στις οποίες, σύμφωνα με τον Ύμνο, περιπλανήθηκε η Λητώ, αποτελούν στην ουσία χαρτογράφηση των περιοχών που σταδιακά εξαπλώθηκαν οι Ίωνες κατά τη διάρκεια του Α΄ Ελληνικού αποικισμού (11ος – 8ος αι. π.Χ.). Φαίνεται λοιπόν ότι μετά την ολοκλήρωση της μετακίνησης των Ιώνων από την ανατολική ηπειρωτική Ελλάδα, στις Κυκλάδες, στα νησιά του ανατολικού Αιγαίου και στη δυτική Μικρά Ασία (Ιωνία), η Δήλος, στο μέσον της διάβασής τους, μετατράπηκε σε πανιώνιο θρησκευτικό κέντρο, το αργότερο στα τέλη του 8ου αιώνα π.Χ.\nΚατά την πρώιμη Αρχαϊκή περίοδο τα αναθήματα της Δήλου υποδηλώνουν έντονη παρουσία της Νάξου και της Πάρου στο ιερό, αλλά προς τα τέλη του 6ου αι. π.Χ., την πρωτοκαθεδρία τη διεκδίκησαν οι τύραννοι δύο μεγάλων δυνάμεων: ο Πεισίστρατος της Αθήνας και Πολυκράτης της Σάμου. Μεταξύ του 540-528 π.Χ. οι Αθηναίοι πραγματοποίησαν έναν εξαγνισμό, μία κάθαρση στο νησί, απομακρύνοντας τις ταφές που ήταν ορατές από το ιερό και πιθανότατα έχτισαν έναν ναό στον Απόλλωνα (τον λεγόμενο πώρινο ναό). Ο δε Πολυκράτης, το 525 π.Χ. αφιέρωσε στη Δήλο τη διπλανή νησίδα της Ρήνειας, παρέχοντας έτσι στο ιερό τη βάση για το μεταγενέστερο πλούτο του. Μετά το τέλος των Περσικών πολέμων η ηγεμονία της Αθήνας υπήρξε πιο έντονη πάνω στο ιερό. Το 478 π.Χ. ιδρύθηκε η Δηλιακή συμμαχία με έδρα το ιερό. Σε αυτό φυλασσόταν το κοινό ταμείο της συμμαχίας, έως ότου ο Περικλής, περίπου είκοσι χρόνια αργότερα, το μεταφέρει στην Αθήνα. Το 426 π.Χ. οι Αθηναίοι, επηρεασμένοι από τις καταστροφές που δέχονταν κατά τη διάρκεια του Πελοποννησιακού πολέμου, πραγματοποίησαν έναν δεύτερο εξαγνισμό. Απομάκρυναν όλες τις ταφές από τη Δήλο και απαγόρευσαν τις γεννήσεις και τους θανάτους στο νησί˙ στο εξής και τα δύο έπρεπε να γίνονται στη διπλανή Ρήνεια. Σε περίπτωση απροσδόκητου θανάτου πάνω στο νησί, έπρεπε να ακολουθήσει εξαγνιστική τελετή. Τέλος, το 422, με τη δικαιολογία του εξαγνισμού, οι Αθηναίοι εξόρισαν (προσωρινά) όλον το πληθυσμό του νησιού, ο οποίος βρήκε καταφύγιο στο Αδραμύτιο της Μικράς Ασίας.\nΗ ηγεμονία της Αθήνας στη Δήλο έλαβε τέλος το 314 π.Χ., όταν ο Μακεδόνας Αντίγονος ανακήρυξε τη Δήλο αυτόνομη και ίδρυσε το Κοινό των Νησιωτών. Παρόλο που ο πληθυσμός του νησιού παρέμεινε σχετικά μικρός, η Δήλος, πέραν από θρησκευτικό, άρχισε σταδιακά να μετατρέπεται και σε εμπορικό κέντρο.\nΗ ανεξαρτησία διήρκησε μέχρι το 167 π.Χ. Η νέα μεγάλη δύναμη της εποχής, η Ρώμη, παρέδωσε τον έλεγχο της Δήλου στην Αθήνα. Οι κάτοικοι του νησιού εξορίστηκαν και αντικαταστάθηκαν από Αθηναίους κληρούχους. Όμως από εκείνη τη χρονιά και για περίπου έναν αιώνα, η Δήλος γνώρισε πρωτοφανή ακμή. Θέλοντας να πλήξουν την οικονομική δύναμη της Ρόδου, οι Ρωμαίοι μετέτρεψαν τη Δήλο σε αφορολόγητο λιμάνι. Αυτό προκάλεσε οικονομική και πληθυσμιακή έκρηξη στο νησί. Πέραν από Ιταλούς, η Δήλος προσέλκυσε εμπόρους και επιχειρηματίες από ολόκληρη την ανατολική Μεσόγειο, καθιστώντας την ένα πολυπολιτισμικό και κοσμοπολίτικο αστικό κέντρο. Η Δήλος του 2ου αιώνα π.Χ. υπήρξε ένα από τα σημαντικότερα εμπορικά κέντρα της ανατολικής Μεσογείου και φιλοξένησε ίσως τη μεγαλύτερη αγορά δούλων της εποχής.\nΗ ακμή της διήρκησε μέχρι το 88 π.Χ., όταν στα πλαίσια του πολέμου της Ρώμης με το βασιλιά του Πόντου Μιθριδάτη, ο τελευταίος επιτέθηκε στο νησί και το λεηλάτησε. Το 69 π.Χ. το νησί υπέστη επιπλέον καταστροφές από επιδρομή πειρατών. Η Δήλος δεν επανήλθε ουσιαστικά ποτέ από αυτές τις επιθέσεις, αφού οι εμπορικοί δρόμοι από τον 1ο αιώνα π.Χ. και εξής είχαν πλέον αλλάξει. Την αυτοκρατορική περίοδο η Δήλος ήταν ένα μικρό αστικό κέντρο, σε σχέση με την προηγούμενη φάση, το οποίο επιβίωσε μέχρι το τέλος της αρχαιότητας. Έκτοτε ο τόπος εγκαταλείφθηκε και έγινε πηγή οικοδομικού υλικού. Η Δήλος βγήκε ξανά από την αφάνεια με τις ανασκαφές που ξεκίνησε στα τέλη του 19ου αιώνα η Γαλλική Αρχαιολογική Σχολή της Αθήνας, οι οποίες συνεχίζονται μέχρι σήμερα.\nΣήμερα ο επισκέπτης του νησιού αντικρύζει τα κτίρια και τις εγκαταστάσεις που έχουν έρθει στο φως από τις ανασκαφές. Η πόλη και το ιερό βρίσκονταν στο βόρειο (και κυρίως βορειοανατολικό) τμήμα του νησιού, όπου το έδαφος είναι πιο πεδινό. Επίσης στη δυτική ακτή το μέρος ήταν πιο υπήνεμο (με τη Ρήνεια απέναντί του), σημείο στο οποίο κατασκευάστηκαν ο ιερός και εμπορικός λιμένας. Κατά τους κλασικούς και αυτοκρατορικούς χρόνους ο οικισμός ήταν περιορισμένης έκτασης και ήταν συγκεντρωμένος στην περιοχή γύρω από τη λεγόμενη συνοικία του θεάτρου. Την περίοδο της μεγάλης ακμής του 2ου αιώνα η πόλη εξαπλώθηκε ραγδαία καλύπτοντας έκταση περίπου 80 εκταρίων. Αυτή είναι η φάση της πόλης που είναι κυρίως σήμερα ορατή. Πέρα από τις αναρίθμητες οικίες με τα ψηφιδωτά, ο αρχαιολογικός χώρος φιλοξενεί μεγάλο αριθμό μνημείων, τα σημαντικότερα από τα οποία είναι το συγκρότημα του ιερού του Απόλλωνα, η Αγορά των Ιταλών, η οδός των λεόντων, η παλαίστρα, η εβραϊκή συναγωγή, το Σεραπείο, το ιερό των Σύριων θεών, το Ηραίο, το θέατρο κ.α.\nΤο βασικότερο πρόβλημα που αντιμετωπίζουν σήμερα τα μνημεία (και αντιμετώπιζαν και κατά την αρχαιότητα οι κάτοικοι της Δήλου) είναι οι ισχυροί βόρειοι άνεμοι και η θάλασσα, που διαβρώνουν όχι μόνο τα κτίρια αλλά και τις ακτές του νησιού (ο αρχαιολογικός χώρος βρίσκεται σε χαμηλό υψόμετρο από την επιφάνεια της θάλασσας). Επιπλέον πρόβλημα αποτελεί το γεγονός ότι, σύμφωνα με σχετικές έρευνες, η στάθμη της θάλασσας στη δυτική ακτή έχει παρουσιάσει σημαντική άνοδο σε σχέση με την ελληνιστική περίοδο. Ένας ακόμη παράγοντας φθοράς είναι οι ξεροπόταμοι που ξεκινούν από τους παρακείμενους λόφους, οι οποίοι κατά τη διάρκεια του χειμώνα πλημυρίζουν και κατευθύνουν όμβρια ύδατα στον αρχαιολογικό χώρο. Αυτό φαίνεται πως ήταν πρόβλημα και για τους κατοίκους του νησιού κατά την αρχαιότητα. Οι ξεροπόταμοι μάλιστα είχαν σχηματίσει παράλια έλη τα οποία αποξηράνθηκαν το 2ο αιώνα μ.Χ. Τέλος, προς αποφυγή της διάβρωσης του εδάφους από τις βίαιες βροχοπτώσεις που χαρακτηρίζουν γενικά το ελληνικό τοπίο, οι αρχαίοι κάτοικοι του νησιού είχαν διευθετήσει τους αγρούς τους με τη βοήθεια ανδήρων και είχαν κατασκευάσει δεξαμενές συγκέντρωσης υδάτων, τα οποία χρησιμοποίησαν για την άρδευση της υπαίθρου ή την υδροδότηση της πόλης.\nΓια την αντιμετώπιση αυτών των προβλημάτων και για τη συντήρηση και αποκατάσταση των μνημείων, το 1994 συστάθηκε η «Ομάδα Εργασίας για τις Αρχαιότητες της Δήλου», η οποία το 2001 μετονομάστηκε σε «Επιτροπή για τη Συντήρηση των Μνημείων της Δήλου».\nΦ. Ζαφειροπούλου, Δήλος. Τα μνημεία και το μουσείο, Αθήνα 1983,\n“Apollo” και “Delos” στο S. Hornblower and A. Spawforth (επιμ.), The Oxford Classical Dictionary, Oxford 1996 , 122-123, 442-444,\nΦ. Ζαφειροπούλου, Δήλος. Μαρτυρίες από τα μουσειακά εκθέματα, Αθήνα 1998,\nPh. Bruneau και J. Ducat, Οδηγός της Δήλου, Αθήνα 2005.\nΗ Δήλος εντάχθηκε στον κατάλογο Μνημείων Παγκόσμιας Κληρονομιάς της UNESCO το 1990.


παραθέματα λόγου: Οι ΕΠΕΜΒΑΣΕΙΣ του Χρήστου Μπάρλου. Παρουσίαση στο BARRAGE CULTURE, 3-8-2011\nΟι ΕΠΕΜΒΑΣΕΙΣ του Χρήστου Μπάρλου. Παρουσίαση στο BARRAGE CULTURE, 3-8-2011\nΗ παρουσίαση μιας έκθεσης Γλυπτικής, μοιάζει κατά κάποιον τρόπο μ’ ένα ταξίδι: Ο ομιλητής κόβει το εισιτήριο, ταχτοποιεί τους επισκέπτες στα βαγόνια και τους ξεναγεί στα αξιοθέατα, φωνάζοντας κάθε τόσο για την επόμενη στάση! Εμπεριέχει μ’ άλλα λόγια το χαρακτήρα της κατευθυνόμενης θέασης του κόσμου του Δημιουργού και κατά συνέπεια μιας προσέγγισης γεμάτης από κανόνες και ορολογίες. Αυτό όμως, αγαπητοί Φίλοι, κατά τη γνώμη μου, αδικεί το έργο, αφού καλουπώνει τον επισκέπτη, και βάζει όρια στη δική του ερμηνεία, που λειτουργούν σαν φίλτρα παραπλανητικά.\nΓι’ αυτό στην απόφασή σας, να βρεθείτε απόψε μαζί μας στο μαγικό χώρο του BARRAGE, για να δείτε τα έργα του Χρήστου Μπάρλου, που εμπεριέχει ήδη την πρώτη και βασικότερη επιλογή, δεν θα παρεισφρήσω. Σαν επισκέπτης κι εγώ, θα ταξιδέψω στο τρένο της μαγικής του Τέχνης, την οποία είχα τη χαρά να γνωρίσω σε μια προσωπική επίσκεψη στο σπίτι του στο Ακρωτήρι και μέσα απ’ αυτή τη διαδρομή, να κυλήσω επάνω στις ράγες του τρένου του.\nΓιατί πιστεύω ότι η Τέχνη του Χρήστου Μπάρλου δεν χρειάζεται συστατικές επιστολές και ξεναγούς, αφού, όπως γράφει ο Δημήτρης Πικιώνης στη «Συναισθηματική Τοπιογραφία»: «περπατώντας επάνω σε τούτη τη γη, το πνεύμα μας ευφραίνεται από τους άπειρους συνδυασμούς των τριών διαστάσεων του Χώρου, που μας συντυχαίνουν κι αλλάζουν στο κάθε βήμα γύρω μας. Προσπερνούμε δίπλα σε τούτο το βράχο, τον κορμό του δέντρου ή κάτω από τούτο το θύσανο της φυλλωσιάς του. Και ανεβαίνουμε, κατεβαίνουμε μαζί με το έδαφος, απάνω εις τα κυρτώματά του, τους γήλοφους, τα όρη ή βαθιά μέσα στις κοιλάδες. Χαιρόμαστε την επίπεδη έκταση της πεδιάδος, μετρούμε τη γη με τον κόπο του κορμιού μας...».\nΕρμηνεία λοιπόν της ζακυνθινής φύσης που τον περιβάλλει, είναι η εικαστική δημιουργία του Χρήστου Μπάρλου, που η τύχη και η ζωή τον έριξε σ’ αυτό το «αλωνάκι». Κι αξιοπρόσεχτη η ερμηνευτική του γλώσσα, αφού σ’ αυτήν μπορούμε να εντοπίσουμε τις αρχετυπικές μορφές, που βλέπει γύρω του και εμπεριέχονται στο ξύλο, την πέτρα, το σίδερο.\nΕπιλέγει το λιγότερο βιασμένο από τον άνθρωπο, υγρό στοιχείο, και μέσα απ’ αυτό ανασύρει, τα ελάχιστα απομεινάρια, που απολιθώνουν την ουσία της ύπαρξης της ζακυνθινής φύσης και ψυχής. Βλέπει σ’ αυτά όχι απλά ένα αντίγραφο ενός αληθινού αντικειμένου, ούτε ένα διακοσμητικό μοτίβο οσοδήποτε περιγραφικό, αλλά κάτι πιο ουσιαστικό κι αιώνιο: βλέπει έναν εσωτερικό ρυθμό με πολλαπλές διεξόδους διαφυγής & ανάγνωσης, που του επιτρέπουν να αισθανθεί τη δύναμη που περικλείεται στο κουκούτσι κάθε έμψυχου- άψυχου όντος.\nΑδιάφορο εάν το format των έργων του είναι ένα κλειστό ή ανοιχτό σχήμα, η σύνθεση των κατασκευαστικών του στοιχείων, εκπορεύεται από ένα κέντρο και διαχέεται από μέσα προς τα έξω.\nΓιατί ο Μπάρλος δεν αρχίζει το έργο του κοιτάζοντας το μοντέλο του. Κοιτάζει πρώτα την πέτρα και η επιθυμία του ξεκινά από το να «βγάλει κάτι» από εκεί μέσα. Και το πράττει, όχι κατατεμαχίζοντάς την, αλλά ΕΠΕΜΒΑΙΝΟΝΤΑΣ σ’ αυτήν, ψηλαφώντας την, χαράσσοντάς την και προσπαθώντας να βρει τι «ήθελε» να πει η ίδια η πέτρα. Αν από μέσα βγαίνει κάτι που θυμίζει ζώο, αντικείμενο ή ανθρώπινη μορφή, του φτάνει, και για να τη «δέσει», προσθέτει στοιχεία από σίδερο, μπρούτζο, χαλκό.\nΈτσι τα έργα του γίνονται η «παγίδα», με το πιασμένο κιόλας θήραμα - το θήραμα είναι η εικόνα, που αποτελεί συνάμα και την αναπαράσταση και τα πράγματα που αναπαριστάνονται. Με μνήμες από ένα παρελθόν αγνό, που πάντα ενυπήρχε γύρω του, δεν προσπαθεί να φτιάξει μια γυναίκα από πέτρα, αλλά μια πέτρα που υποβάλλει τη γυναικεία μορφή.\nΜε τη φαντασία του, προσθέτει εξώγλυφα εγχάρακτα στοιχεία χρησιμοποιώντας συνθετικά υλικά, που δεν ενώνονται με την κύρια ύλη που επεξεργάζεται, ή πάλι καταλήγει σε ολόγλυφα έργα για να μας θυμίσει ότι πάντα ο άνθρωπος ΕΠΕΝΕΒΑΙΝΕ στη φύση, πάντα τη βίαζε, προσπαθούσε να την καταλάβει, την ερμήνευε, την φυλάκιζε, την εξόρκιζε…\nΤα έργα του Μπάρλου έχουν δύναμη. Παρ’ όλο το μικρό μέγεθός τους είναι στέρεα σχεδόν μνημειακά. Γιατί αντιμετωπίζει τις εικόνες που βλέπει σαν μια δύναμη που τη μεταχειρίζεσαι, όχι απλά σαν κάτι όμορφο που το κοιτάζεις. Είναι η ίδια η δύναμη της ζακυνθινής φύσης, που όσο και αν ΕΠΕΜΒΑΙΝΟΥΜΕ σ’ αυτή, μας εμπεριέχει, διατηρώντας πάντα κάτι από τη στερεότητα και την απλότητα της πέτρας.\nΙδανικός τόπος για την περιπέτεια του ταξιδιού μας στον κόσμο της Τέχνης του Χρήστου Μπάρλου το BARRAGE, που τολμά και ανοίγει τις πόρτες του για πρώτη φορά σε μια ατομική έκθεση Γλυπτικής. Και οι ΕΠΕΜΒΑΣΕΙΣ του γλύπτη γίνονται ΠΑΡΕΜΒΑΣΗ του BARRAGE CURTURE στην ντόπια εικαστική πραγματικότητα, που τον τελευταίο καιρό συνεχίζει να μας εκπλήσσει ευχάριστα με την ποιότητα, την πρωτοτυπία και την άρτια οργάνωση των εκθέσεων που φιλοξενεί.\nΠριν σας καλέσω να επιβιβαστούμε όλοι μαζί στο τρένο για το ταξίδι στο κόσμο της Τέχνης του Χρήστου Μπάρλου, και πριν δώσω το λόγο στον ίδιο το Δημιουργό για να κάνει και ο ίδιος ένα καλωσόρισμα, θα ήθελα να καταθέσω τη μεγάλη μου ΧΑΡΑ γι’ αυτό το ξεχωριστό που γίνεται σήμερα εδώ, αλλά θα μου επιτρέψετε να μην σας αποκαλύψω το λόγο. Είμαι σίγουρη πως θα το ανακαλύψετε μόνοι σας…\nΔημοσιεύτηκε στις 5:31 μ.μ.\nΟι ΕΠΕΜΒΑΣΕΙΣ του Χρήστου Μπάρλου. Παρουσίαση στο ...


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: 48 κιλά κοκαΐνης εντοπίστηκαν στο λιμάνι της Πάτρας !\nΜεγάλη ποσότητα κοκαΐνης, που φθάνει περίπου τα 48 κιλά, εντόπισαν άνδρες του κεντρικού λιμεναρχείου της Πάτρας, έπειτα από έλεγχο που έκαναν σε φορτηγό στο λιμάνι της πόλης.\nΜάλιστα, έπειτα από ειδική επιχείρηση που πραγματοποιήθηκε στην Αθήνα βρέθηκε και συνελήφθη το άτομο που οργάνωσε την Πμεταφορά της κοκαΐνης. Το Λιμενικό είχε εδώ και αρκετό καιρό πληροφορίες ότι θα περνούσε από την Πάτρα όχημα, το οποίο θα μετέφερε μεγάλη ποσότητα ναρκωτικών ουσιών. Τη Δευτέρα, έγινε έλεγχος σε φορτηγό που έφθασε στην Πάτρα από το Μπάρι. Κατά τη διάρκεια των ερευνών εντοπίστηκε, με την βοήθεια ειδικά εκπαιδευμένου σκύλου, η ποσότητα της κοκαΐνης που ήταν κρυμμένη σε ειδική ξύλινη κατασκευή στο κρεβάτι της καμπίνας του οδηγού. Μάλιστα η ποσότητα της κοκαίνης ήταν επικαλυμμένη με ειδική κρέμα και τυλιγμένη με καρμπόν, ώστε να είναι δύσκολος ο εντοπισμός της από μηχάνημα ακτινών. Επίσης, οι λιμενικοί βρήκαν ένα χαρτοκιβώτιο μέσα στο οποίο είχαν τοποθετηθεί 10 κουτιά του ενός κιλού, που περιείχαν την χημική ουσία «φαινακετίνη» σε λευκή σκόνη. Η ουσία αυτή, σύμφωνα με το λιμενικό, προοριζόταν για πρόσμιξη με την κοκαΐνη, ώστε να αυξηθεί η ποσότητα των ναρκωτικών, που προορίζονταν προς πώληση. Μετά τον εντοπισμό της κοκαΐνης οι λιμενικοί συνέλαβαν τον οδηγό του φορτηγού, καθώς και δύο ακόμη άτομα που επέβαιναν σε Ι.Χ. αυτοκίνητο και συνόδευαν το φορτηγό.\nΣτην συνέχεια, οι Λιμενικοί, με τη συνεργασία της Αστυνομίας, οργάνωσαν ειδική επιχείρηση στην Αθήνα, όπου εντόπισαν έναν 48χρονο αλβανικής υπηκοότητας, ο οποίος φέρεται, ως ο αποδέκτης της ποσότητας της κοκαΐνης. Σύμφωνα με αξιωματικούς του λιμενικού η ποσότητα της κοκαΐνης που βρέθηκε, είναι μια από τις μεγαλύτερες που έχουν εντοπισθεί και κατασχεθεί τα τελευταία πέντε χρόνια, ενώ οι έρευνες για την υπόθεση συνεχίζονται, αφού εκτιμάται ότι πιθανόν να εμπλέκονται και άλλα άτομα στο συγκεκριμένο κύκλωμα διακίνησης κοκαΐνης, χωρίς ταυτόχρονα να αποκλείονται και διεθνείς διασυνδέσεις.ΒΗΜΑ


Ζήνα Κουτσελίνη: Η συγκινητική έναρξη της εκπομπής - Τα λευκά λουλούδια στην θέση του Καραϊβάζ και το αντίο\nΖήνα Κουτσελίνη: Η συγκινητική έναρξη της εκπομπής – Τα λευκά λουλούδια στην θέση του Καραϊβάζ και το αντίο\nby Δημήτρης Μπιτολάς 12/04/2021 13:00 12/04/2021 13:01 251\nΜε το αγαπημένο του τραγούδι, το Βουνό, και μερικές φωτογραφίες με τους συνεργάτες της εκπομπής, η Ζήνα καλησπέρισε το τηλεοπτικό κοινό. Στη θέση όπου καθόταν ο αδικοχαμένος Γιώργος Καραϊβάζ ένα μπουκέτο με λευκά λουλούδια, η κούπα του και ένα ποτήρι νερό…\nΗ Ζήνα Κουτσελίνη ανέφερε αρχικά: ««Καλό μεσημέρι, δεν ξέρω τι να σας πω, ξέρω μόνο τι θα μου έλεγε εκείνος… “Έλα μωρέ Ζήνα”. Είμαστε εδώ και θα συνεχίσουμε να είμαστε, γιατί έτσι θα ‘θελε κι εκείνος. Έγραψα ότι ήταν αδερφός… Ήταν οικογένεια, που όταν την έχασα, τη βρήκα. Όταν λίγοι πίστευαν σε αυτή την εκπομπή, εκείνος έβαλε την υπογραφή του. Μου άπλωσε το χέρι και μου είπε ότι είμαστε συνοδοιπόροι».\nΗ Ζήνα Κουτσελίνη είπε στη συνέχεια: «Η είδηση δυστυχώς βρήκε εμένα… Ο Γιώργος Καλιακμάνης, που είναι σήμερα εδώ, με πήρε τηλέφωνο, και με πήρε να δω αν ξέρω κάτι. Έτρεξα μέσα στο γραφείο, δεν νομίζω να έμεινα όρθια, δυστυχώς πήραμε όλους τους αστυνομικούς συντάκτες να μας επιβεβαιώσουν την είδηση 10 λεπτά μετά». Επίσης, η Ζήνα εξομολογήθηκε πως πήρε περίπου 70.000 μηνύματα όλο το Σαββατοκύριακο.


Βεροιώτης: Τελειώνουν οι συντάξεις πριν από τα 62;\nΤελειώνουν οι συντάξεις πριν από τα 62;\nΤην κατάργηση των πρόωρων συντάξεων πριν από τα 62 έτη προβλέπει διάταξη- βόμβα την οποία ετοίμασε το υπουργείο Οικονομικών και επρόκειτο να περάσει μαζί με τα προαπαιτούμενα που ψηφίστηκαν στις 18 Μαΐου. Επί της ουσίας λέει ότι οι υπάλληλοι θα μπορούν να αποχωρούν με όρια ηλικίας για μειωμένη σύνταξη, αλλά η σύνταξη δεν θα καταβάλλεται\nαν η διαφορά ηλικίας μεταξύ πλήρους και μειωμένης είναι πάνω από 5 έτη. Σύμφωνα με τον «Ελεύθερο Τύπο» στο «παρά πέντε» της κατάθεσης του νομοσχεδίου, η διάταξη αποφασίστηκε να μη συμπεριληφθεί μαζί με τα υπόλοιπα μνημονιακά μέτρα και μένει σε «εφεδρεία» μέχρι νεωτέρας.\nΗ διάταξη αφορά το συνταξιοδοτικό καθεστώς του Δημοσίου, αλλά ανοίγει τον δρόμο για ανάλογη εφαρμογή και στα ταμεία μισθωτών του ιδιωτικού φορέα, δηλαδή το ΙΚΑ, τα ταμεία ΔΕΚΟ-τραπεζών και άλλους φορείς που έχουν καθεστώς πρόωρης εξόδου\nστις 6/11/2017 11:18:00 μ.μ.


Κύμα προσφύγων μπροστά στο "σιδηρόφρακτο κατώφλι" της Ευρώπης | Euronews\nΚύμα προσφύγων μπροστά στο "σιδηρόφρακτο κατώφλι" της Ευρώπης\nΡισκάρισαν τα πάντα για να φτάσουν έως την καρδιά της Ευρώπης. Αλλά μπροστά στο κατώφλι της, δεν αντικρίζουν τίποτα άλλο από ένα σιδερένιο φράκτη.\nΚάθε μέρα τρεις έως πέντε χιλιάδες μετανάστες περνούν από το μικρό χωριό Χόργκος, στο βορρά της Σερβίας, πολύ κοντά στα ουγγρικά σύνορα.\nΣτην πλειοψηφία τους είναι Σύροι πρόσφυγες, που άφησαν πίσω τον εφιάλτη του πολέμου για να αναζητήσουν μια καλύτερη ζωή στην Ευρώπη.\n«Πολλοί από τους μετανάστες θα περάσουν τη νύχτα σε αυτό τον αυτοσχέδιο καταυλισμό, περιμένοντας την κατάλληλη στιγμή για να διασχίσουν τα σύνορα προς την Ουγγαρία και την Ευρωπαϊκή Ένωση», μεταδίδει ο απεσταλμένος του euronews.\nΤο μεγάλο και επίπονο ταξίδι των προσφύγων πλησιάζει στο τέλος του. Απέχουν πια μια ανάσα από την Ευρώπη, από το ξεκίνημα μιας νέας ζωής.\nΑκόμα όμως και αν βρίσκονται χιλιάδες χιλιόμετρα μακριά, δεν ξεχνούν την πατρίδα.\nΌταν έφυγα από την Συρία, σε όλο τον δρόμο έκλαιγα. Όταν έφτασα στον Λίβανο, επί έξι μήνες κάθε βράδυ έβλεπα τη Συρία στα όνειρά μου. Αλλά πρέπει να συνεχίσουμε τη ζωή μας. Πρέπει να κυνηγήσουμε τα όνειρά μας», λέει ο 20χρονος Μαχντί.\nΟ 24χρονος Νασίρ από το Ιράκ καταγγέλλει τη στάση των υπόλοιπων αραβικών κρατών στη διαχείριση της κρίσης των προσφύγων.\n«Η Ελλάδα και τα Σκόπια μας βοήθησαν να φτάσουμε εδώ από το Ιράκ. Η UNICEF και οι εκπρόσωποι του Τύπου μας προστάτεψαν. Αλλά αυτό που μου προκαλεί έκπληξη είναι η στάση των αραβικών κρατών όπως τα Εμιράτα, η Σαουδική Αραβία και το Κατάρ, που προκάλεσαν την καταστροφή στη Συρία και το Ιράκ».\nΆνθρωποι που δεν έχουν τίποτα να χάσουν. Πίσω στην πατρίδα τους υπάρχει μόνο δυστυχία και θάνατος.\nΗ κρίση στη Μέση Ανατολή γιγαντώνεται χωρίς ορατή διέξοδο και μαζί της διογκώνεται και αυτό το ορμητικό ποτάμι των απελπισμένων.\nΤώρα πια κανείς δεν φαίνεται ικανός να το σταματήσει.


SLEEPING VILLAGE: ΟΛΙΒΕΡ ΣΤΗ ΧΡΙΣΤΟΥΓΕΝΝΙΑΤΙΚΗ ΚΑΜΠΟΥΛ\nΟΛΙΒΕΡ ΣΤΗ ΧΡΙΣΤΟΥΓΕΝΝΙΑΤΙΚΗ ΚΑΜΠΟΥΛ\nΖούμε στην εποχή της αναδιανομής του παγκόσμιου πλούτου, προς όφελος των ασιατών, αφρικανών, νοτιοαμερικάνων, των μέχρι πρότινος πλανητικών απόκληρων, σου λένε οι φιλελεύθεροι αριστεροί. Και το πάνε παρακάτω. Η αντίδραση στο σάρωμα του κοινωνικού κράτους, των παροχών, στην ένταση της φορολογικής αφαίμαξης, στο κούρεμα των καταθέσεων δεν είναι παρά η απέλπιδα προσπάθεια των καλοβολεμένων να κλείσουν το δρόμο στην πλανητική πρόοδο.\nΌλο αυτό το παραλήρημα είναι αλήθεια και ψέμα ταυτόχρονα, όπως συμβαίνει πάντα με τα παραληρήματα. Αλήθεια είναι ότι, όπως είχε πει κι ο Λένιν από τις αρχές του περασμένου αιώνα, στον προηγμένο κόσμο είχαν διαμορφωθεί συνθήκες εργατικής αριστοκρατίας, κυριαρχίας της παροχής υπηρεσιών σε βάρος του δευτερογενούς τομέα, συνθήκες σκλάβων πολυτελείας, με άλλα λόγια.\nΨέμα, βέβαια, είναι ότι ο καπιταλισμός, ο ιμπεριαλισμός, ακριβέστερα, ήταν μια επιτυχημένη για την κοινωνική πρόοδο συνταγή ευημερίας, ευτυχίας, ρε παιδί μου, μια οδός, που τώρα θα ακολουθήσουν και οι Αφγανοί, για να γίνουν η Δανία της Βακτριανής-Σογδιανής. Όλη η μεταπολεμική ευημερία στήριξε και στηρίχτηκε σε ένα διαφημιστικό τέχνασμα. Το μοτο του καπιταλισμού, "Ο καλύτερος προοδεύει, γίνε ο καλύτερος", συνδυάστηκε με το "Για τους κατώτερους υπάρχουν επιδόματα και ΕΣΥ". Τώρα οι σοσιαλφιλελεύθεροι, αφελώς ή υστερόβουλα, λένε ότι το δεύτερο σκέλος της συνταγής θα εφαρμοστεί διαπλανητικώς.\nΕ, ρε Όλιβερ Τουίστ. Ο Κάρολος Ντίκενς είπε τα βάσανά σου, βρήκε όμως τη λύση στον καλό κεφαλαιοκράτη θείο. Αυτά πληρώνουμε.\nΑναρτήθηκε από Manuel στις 11:46\nΤΟ ΤΖΑΚΙ ΚΑΙΕΙ\nΚΑΙ Η ΤΡΕΗΣΙ ΗΤΑΝ ΕΚΕΙ


[Διάβασμα] Βιβλίο ή υπολογιστής; • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,815 μέλη και 2,441,797 μηνύματα σε 76,734 θέματα. Αυτή τη στιγμή μαζί με εσάς απολαμβάνουν το e-steki άλλα 273 άτομα.\nH venividivici έγραψε: στις 13:10, 06-02-12:\nΣημείωση: Το παρόν αντικείμενο συζήτησης προέκυψε από θέσεις που αναπτύχθηκαν στο θέμα Εθισμός στο internet\nΤελευταία επεξεργασία από το χρήστη venividivici : 10-02-12 στις 11:53. Αιτία: split post για μεταφορά σε νέο θέμα\nH mindcircus Open Mind, Open Heart έγραψε: στις 15:12, 06-02-12:\nΑ, αυτό το χω κι εγώ... Φίλοι μου διαβάζουν απο το νετ βιβλία. Εγώ δεν μπορώ καθόλου. Ασε που έχω κόλλημα με τα βιβλία, αφού σπανίως δανείζομαι, τα θέλω δικά μου, σημειωμένα και κιτρινισμένα στη βιβλιοθήκη\nΤελευταία επεξεργασία από το χρήστη venividivici : 10-02-12 στις 12:14. Αιτία: διόρθωση παράθεσης\nDrHouse, amy001, Eileen, venividivici, Pennylane, μαριώ\nO Άγγελος έγραψε: στις 15:22, 06-02-12:\nΦίλοι μου διαβάζουν απο το νετ βιβλία.\nνα διαβασεις πανω 100 σελιδες στο νετ?\nκαι δεν γινεται το κεφαλι τους τουμπανο?\nπολυ κουραστικο,,παρα πολυ..\nH mindcircus Open Mind, Open Heart έγραψε: στις 15:25, 06-02-12:\nΑυτό λέω κι εγώ! Κι όμως, και μπορούν και το προτιμούν!\nΕγω αν κάτσω πολύ μπροστά στην οθόνη αρχίζω και νευριάζω(!), πονάει η μέση μου και τσούζουν τα μάτια μου. Εiχε τυχει μια φορα να μιλάω στο μσν με φίλο μου, είχαμε πιάσει πολλή μεγάλη κουβέντα και ελεγε ελεγε ελεγε και δεν μπορoύσα να τον κόψω ενώ μιλούσε για να του πω ''δεν αντέχω'', κι ενώ εγώ είχα βαρέσει μπιέλα, το σκέφτομαι λίγο και ξαφνικά κλείνω. Εκλεισα και το πισι. Και τον παιρνω τηλ και του λεω''δεν την παλεψα, συνέχισέ μου''. Και συνέχισε.\nO Dark_kronos . έγραψε: στις 15:30, 06-02-12:\nΤο ακουω συνεχια αυτο, μαλιστα παιζει να μν εχω ακουσει ποτε το αντιθετο...!\nΣιγουρα ειναι πιο ευκολο να διαβασεις κατι που μπορεις να το μεταφερεις, ωστε να μην καθεσε στην ιδια ακριβος θεση επι ωρες, αλλα γενικοτερα, εμενα με βολευει να διαβασω κατι απο ενα pc παρα σε εντυπη μορφη. Προτιμω πχ να ξαπλωσω στο κρεββατι μου για να διαβασω, οποτε ητανε ανασταλτικος παραγωντας το να διαβασω κατι στο pc, αλλα απο οταν πειρα ενα netbook με βολευει πιο πολυ. Ιδικα για τα ματια, μου φαινετε πολυ πιο ξεκουραστο απο οτι εντυπα. Αν κατσω να διαβασω κανονικο βιβλιο μετα απο μερικες σελιδες πονανε τα ματια μου, συνιθος δεν υπαρχει σωστος φωτισμος οποτε χειροτερευει την κατασταση, και καταλαηγει και πιο κουραστικο. Στο pc παλι μπορεις να ρυθμισεις την φωτινοτιτα, το μεγεθος των γραμματων, και να ερθει ακριβος στα μετρα σου!\nO Άγγελος έγραψε: στις 15:34, 06-02-12:\nδεν εχει διαφορα αν θα διαβαζω εντυπα η μεσω του netbook. Ισα-ισα πολλες φορες λογο φωτισμου βολευει το pc.\nγια ποσες σελιδες μιλαμε,,ενα τυπικο βιβλιο ειναι πανω απο 200 σελιδες ,τοσες δεν εχω διαβασει ποτε με τη μια σε pc..\nνα συγκεντρωθεις σε μικρα φωτεινα γραμματα για τοση ωρα,,κακο κανει,ενω στα βιντεοπαιχνιδια κουραζομαι λιγοτερο λογω οχι μικρων γραμματων και πλατιας αοπτικης\nαν ειχα διαβασει ολα τα βιβλια που εχω διαβασει σε υπολογιστη θα ημουν γκαβός τωρα..\nαν διαβαζεις πολλα βιβλια,,καλυτερα οχι σε υπολογιστη\nμα αυτο ειναι το θεμα,,το βιβλιο ή μερικα ηλεκτρονικα χαρτια δεν παραγουν φως οπως η οθονη..απλα αντανακλουν το μαυρο φως..\nαυτο το κανει πιο δυσκολο να διαβαστουν σε σκοταδι αλλα τα κανει αμεσως υγιεινοτερα\nκαι γιαυτο φτιαχνουν και ειδικα ηλεκτρονικα χαρτια κλπ,που απλα να αλλαζουν χρωμα και να μην θελουν λαμπα απο πισω\nποσο υγιες ειναι να κοιτας καταματα συνεχεια μια λαμπα φθορισμου ή led?\nοι παθησεις των ματιων γινονται ολο καιχειροτερες,χθες το εβλεπα στην τηλοραση\nH mindcircus Open Mind, Open Heart έγραψε: στις 15:34, 06-02-12:\nΣιγουρα ειναι πιο ευκολο να διαβασεις κατι που μπορεις να το μεταφερεις, ωστε να μην καθεσε στην ιδια ακριβος θεση επι ωρες, αλλα γενικοτερα, εμενα με βολευει να διαβασω κατι απο ενα pc παρα σε εντυπη μορφη. Προτιμω πχ να ξαπλωσω στο κρεββατι μου για να διαβασω, οποτε ητανε ανασταλτικος παραγωντας το να διαβασω κατι στο pc, αλλα απο οταν πειρα ενα netbook δεν εχει διαφορα αν θα διαβαζω εντυπα η μεσω του netbook. Ισα-ισα πολλες φορες λογο φωτισμου βολευει το pc.\nΔεν τσούζουν τα μάτια σου; Δε ζαλίζεσαι; Eίσαι ξαπλωμένος όταν διαβάζεις ή κάθεσαι; Γιατί όταν κάθομαι μετά απο λίγο εγώ κουράζομαι. Αμα είμαι ξάπλα κάτι παλεύεται, αλλά για λίγο κι αυτό γιατί το λάπτοπ καίει Δεν ξέρω ρε παιδιά πως το κάνετε, δεν μπορώ καθόλου...\nΑκριβώς... κάνει ζημιά πιστεύω κι εγώ\nO Άγγελος έγραψε: στις 15:38, 06-02-12:\nοι οθονες στο μελλον θα αλλαζουν χρωμα οπως το δερμα μας,,ή τα χταποδια\nχωρις γυαλακια φιλτρακια και λαμπες απο πισω,,ετσι θα ειναι πιο ξεκουραστο..και αν θελεις θα αναβεις τη λαμπα..\nαλλαξαμε θεμα παντως..\nO Johnnaousa τα λαθη επαναλαμβανονται έγραψε: στις 16:29, 06-02-12:\nπραγματικά το θεωρώ πολυ κουραστικό..αυτήν την περίοδο διαβάζω τις διαφάνειες για τα μαθήματα της εξεταστικής και μετά απο ένα 2ωρο αρχίζω να ζαλίζομαι\nO Άγγελος έγραψε: στις 19:18, 06-02-12:\nαπο ένα 2ωρο αρχίζω να ζαλίζομαι\nαφου μπορεις και γραφεις στο στεκι καλα εισαι..\nD_G, Johnnaousa, gregory, nub\nH mindcircus Open Mind, Open Heart έγραψε: στις 17:00, 08-02-12:\nΟταν απαντουσα δω, βγηκα μετα. Οπως βλεπεις, κι εδω μεσα πανω απο 2ωρο δεν παλευω πλεον.. Αχ γεραματα...\nH just smile! full of tears έγραψε: στις 14:44, 09-08-12:\nΕννοείται βιβλίο.Επειδή είμαι γνωστή βιβλιοφάγος σε αυτο το θεμα ειμαι αδιαλλακτη. Εκτός του ότι το διάβασμα στο πισι ειναι κουραστικο(εαν πανω απο 50 σελιδες) είναι δυνατόν να προτιμας την εικόνα ενός αρχείου στον υπολογιστη απο αυτην ενος βιβλίο αφημενου στο κομοδίνου σου;\nH Ρόζα Νέρα Flamingo Κάθε σταυροδρόμι κρύβει μια ιντιφάντα έγραψε: στις 14:46, 09-08-12:\nπροτιμω το βιβλιο , ειναι κουραστικο να διαβαζω πολλες σελιδες στον υπολογιστη...\nH amy001 We lose ourselves in the things we love έγραψε: στις 14:49, 09-08-12:\nΜα πως να συγκρίθει ο υπολογίστης με την χαρακτηριστική μυρωδιά των σελίδων όταν τις γύρνας?\nRevekka, Ρόζα Νέρα Flamingo, Imadlak\nO hack3r έγραψε: στις 14:52, 09-08-12:\nΤο καθένα έχει τα πλεονεκτήματά του. Το βιβλίο το πέρνεις όπου θες, διαβάζεις ξαπλωμένος, στο μπάνιο, όπου θες, μυρίζεις τις σελίδες .\nΤο pc πάλι διαθέτει πιο πολλές πληροφορίες. Αν δε κατάλαβες κάτι που διάβασες ή θες παραπάνω πληροφορίες πατάς ένα google και είσαι οκ.\nΚαι τα δυο καλά λοιπόν.\nO Rainbowarrior έγραψε: στις 16:37, 09-08-12:\nΔιάβασμα από το βιβλίο με ανοιχτό τον υπολογιστή για περαιτέρω αναλύσεις, αν χρειαστούν.\nΔε μπορώ να διαβάσω πάνω από 5 σελίδες στον υπολογιστή.\nH DreamsRevenge sans toit, ni loi έγραψε: στις 21:19, 22-09-12:\nΤο βιβλίο δεν αντικαθίσταται, είναι η αίσθηση, η ξάπλα λοξά στην πολυθρόνα με τα πόδια πάνω στο διπλανό τραπεζάκι και φυσικά με ένα μολύβι στο χέρι για να υπογραμμίζεις, να σημειώνεις, να αλληλεπιδράς με το βιβλίο που έχεις στα χέρια σου.\nΗ οθόνη δεν δίνει αυτή την αίσθηση, δεν σου επιτρέπει και πολλά ... σε υπολογιστή προτιμώ ο,τιδήποτε έχει να κάνει με ενημέρωση. Εκεί ναι, προτιμώ το γρήγορο και διαδραστικό του υπολογιστή που από την είδηση, περνάς στην αναζήτηση ενός όρου, στο ψάξιμο μιας εικόνας, και φτάνεις από τη μία καρτέλα στις 10 σε μηδενικό χρόνο.\n(Το τεχνικό μέρος, δηλ αν κουράζονται ή όχι τα μάτια, στην περίπτωση μου το διευθέτησε η μητέρα φύση. Πλέον, ό,τι και αν πρέπει να διαβάσω, χρειάζομαι τα γυαλιά μου )\nΟμολογώ ότι πλέον ενημερώνομαι σχεδόν αποκλειστικά ηλεκτρονικά και θεωρώ ότι με τον ρυθμό ανανέωσης, αλλαγής και επικαιροποίησης της πληροφορίας είναι έως άσκοπο να τυπώνονται έντυπα ενημερωτικά μέσα πόσο μάλλον όταν απαιτούν χαρτί για την δημιουργία τους.\n...το βιβλίο όμως, είναι διαχρονικό, φέρει πάνω του τα σημάδια κάθε ανάγνωσης, κάθε ανάλυσης, κάθε στιγμής που περάσαμε μαζί του, γι αυτό και το προτιμώ ως βιβλίο, έντυπο και αγαπημένο\nH Mάιρα έγραψε: στις 17:33, 11-02-15:\nΠροσωπικά όσα χρόνια και αν περάσουν θα προτιμάω τα βιβλία και όχι τον υπολογιστή. Ακόμη και τις εικόνες που σου δίνουν διαβάζοντας είναι αρκετά διαφορικές στα δυο αυτά μέσα.\nhack3r, Dias, kleop\nO hack3r έγραψε: στις 18:51, 11-02-15:\nΑν δεν μπορείς να μυρίσεις τις σελίδες....\nO vassilis498 έγραψε: στις 19:14, 11-02-15:\nψέκασέ τες με κολόνια\npc πάντα έχεις άπειρες δυνατότητες οργάνωσης που το βιβλίο δε στις παρέχει.\nΤελευταία επεξεργασία από το χρήστη vassilis498 : 12-02-15 στις 00:38.\nΤο τελευταίο του μήνυμα δημοσιεύτηκε 13-05-09 στις 12:32.


Evia Top: Flexitarianism: Όσα πρέπει να γνωρίζετε για τη νέα τάση στη διατροφή\nΣυνδέοντας τις λέξεις "flexible" και "vegetarian" δημιουργήθηκε ένα νέο είδος στάσης ζωής το οποίο ονομάζεται Flexitarianism. Η τάση του Flexitarianism ή «απλή χορτοφαγία» είναι μια ολοένα και πιο δημοφιλής φυτική διατροφή που στηρίζεται στο γεγονός ότι μειώνει το αποτύπωμα άνθρακα και βελτιώνει την υγεία του οργανισμού.\nΗ συγκεκριμένη διατροφή επικεντρώνεται σε τρόφιμα όπως φασόλια, ξηρούς καρπούς, δημητριακά ολικής αλέσεως καθώς και άλλες πηγές πρωτεϊνών που αντικαθιστούν την μερική αποχή από το κρέας.\nΌταν οι άνθρωποι που ακολουθούν αυτό το lifestyle επιλέγουν να καταναλώσουν κρέας, υπάρχουν μερικές επιλογές οι οποίες ενδείκνυνται. Αυτές περιλαμβάνουν το άπαχο κρέας όπως το κοτόπουλο ή τη γαλοπούλα βιολογικής εκτροφής. Φυσικά, είναι σημαντικό να αποφεύγονται τα επεξεργασμένα κρέατα όπως το μπέικον, τα λουκάνικα, τα αλλαντικά καθώς και οποιοδήποτε κομμάτι περιέχει περιττό λίπος και είναι πλούσιο σε κορεσμένα λιπαρά και αλάτι.\nΣε αυτή τη διατροφή επικρατεί η έννοια του re-portion σύμφωνα με την οποία το κρέας ακόμη και όταν καταναλώνεται θα πρέπει να θεωρείται side dish και όχι κυρίως πιάτο.